text:
Komunikasi
Komunikasi nyaeta proses tina parobahan inpormasi umumna ngaliwatan sistim tina simbol nu geus umum. "Elmu Komunikasi" nyaeta élmu akademik nu ngajarkeun ngeunaan komunikasi.
Komunikasi nyaeta proses anu ngamungkinkeun mahluk hirup pikeun silih tukeur informasi ku cara make sababaraha metoda. Komunikasi nyaratkeun yen sakabeh pihak anu ngalakukeun komunikasi mikawanoh basa anu dipake bareng dina eta komunikasi.
Silih tukeur informasi merlukeun feedback atawa eupanbalik. Sanajan kitu, kecap komunikasi oge digunakeun dina konteks anu ngan merlukeun saeutik eupanbalik atawa henteu merlukeun eupanbalik samasakali saperti siaran, oge dina konteks dimana eupanbalik katunda lantaran pangirim atawa panarima ngagunakeun metoda, teknoloji, waktu jeung alat uepanbalik anu beda.
Aya cara komunikasi anu bisa didenge saperti ucapan, nyanyian jeung wirahma sora. Aya deui cara komunikasi tanpa ucapan tapi make cara fisik anu katelah nonverbal saperti basa awak, basa isarat, paralanguage, cabakan, hubungan mata, atawa panggunaan tulisan.
Definisi komunikasi rupa-rupa pisan. Sabagian jelema nganggap yen sato bisa ngalakukeun komunikasi jeung baturna persis saperti manusa, sarta sabagian deui jelema ngadefinisikeun komunikasi leuwih heureut, ngan ngawengku manusa katut parameter-parameter interaksi simbulna.
Sanajan kitu, komunikasi biasana digambarkeun ku sababaraha dimensi utama:
- Eusi atawa informasi (naon jinis anu dikomunikasikeun)
- Sumber/Pamancar/Pangirim/Encoder (saha nu ngirim)
- Wangunan (naon wangunannana)
- Channel (naon mediyeum anu diliwatan)
- Tujuan/Panarima/Sasaran/Decoder (saha anu dikirim)
- Tujuan/Aspek pragmatic (naon jinis hasilna)
Komunikasi di antarana kaasup tindakan-tindakan pikeun mere pangaweruh jeung pangalaman, mere nasehat jeung parentah, sarta pertanyaan. Tindakan-tindakan ieu bisa ngawujud dina rupa-rupa wangunan. Wangunanna gumantung kana kamampuhan kolompok anu ngalakukeun komunikasi. Eusi jeung wangunan babarengan ngahasilekun pesen anu dikirim ka sahiji tujuan. Sasaranna bisa diri pribadi, jelema lian atawa mahluk lain, jeung unsur lain (saperti sahiji pausahaan atawa kolompok). Gumantung kana puseur perhatian atawa fokus (saha, naon eusina, naon wangunannana, ka saha, jeung naon hasilna), aya rupa-rupa klasifikasi komunikasi. Sabagian pertanyaan sistemati kasebut diwincik dina Tiori komunikasi.
Daptar eusi
Komunikasi salaku pangiriman informasi[édit | sunting sumber]
Komunikasi bisa dititen salaku proses pangiriman informasi anu dibangkitkeun ku tilu lapis aturan semiotic:
- Syntactic (sifat formal isarat jeung lambang),
- pragmatik (patali jeung hubungan antara isarat/paroman jeung anu makena) sarta
- semantic (studi ngeunaan hubungan antara isarat jeung simbul katut naon tarjamahannana).
Jadi, komunikasi ngarupakeun sajinis interaksi sosial dimana saeutikna dua pihak anu ngalakukeun interaksi silih bagi sakumpulan isarat jeung sakumpulan aturan semiotic anu ilahar pikeun eta kadua beulah pihak. (Aturan anu diadegkeun babarengan ieu dina sababaraha harti teu nganggap autocommunication, kaasup intrapersonal communication ngaliwatan dayeri atawa ngomong-sorangan) salaku komunikasi.
Dina model anu saderhana, informasi atawa eusi (misalna pesen dina basa anu alami) dikirim dina sababaraha wangunan (saperti basa ucap) ti pamancar/pangirim/encoder ka tujuan/panarima/decoder. Dina wangunan anu saeutik leuwih kompleks saurang pangirim jeung saurang panarima dihubungkeun sacara timbal balik.
Komunikasi ucapan[édit | sunting sumber]
Salasahiji conto komunikasi nyaeta komunikasi ucapan. Komunikasi ucapan sacara husus nurutkeun rupa-rupa cara pangiriman logika nu kadang-kadang dilakukeun kurang alus sahingga pihak lain ngira-ngira. Conto paling umum komunikasi ieu, mungkin wangunan komunikasi paling alus, nyaeta dialog. Dialog ngarupakeun sahiji wangunan komunikasi dimana kadua beulah pihak kalibet dina pangiriman informasi. Dialog disebut wangunan anu alus lantaran ayana eupanbalik.
Kahadiran gangguan komunikasi atawa anu disebut "nois komunikasi" dina channel pangiriman (rohangan hawa, dina hal ieu) ngakibatkeun eusi atawa informasi nu katarima jadi ruksak, dina harti yen eusina bakal ngandung kasalahan, jadi henteu ngakibatkeun hasil anu diharepkeun.
Tiori coregulation ngajelaskeun yen komunikasi ngarupakeun proses daya cipta (kreatif) jeung dinamik anu sinambung.
Komunikasi simbulik[édit | sunting sumber]
Komunikasi simbulik nyaeta komunikasi anu ngagunakeun perlambang. Dina komunikasi simbulik, lambang-lambang dibere harti jeung ngagambarkeun sahiji gagasan. Contona, bendera Amerika ngarupakeun perlambang anu ngagambarkeun kabebasan pikeun urang Amerika, atawa ngagambarkeun imperialisme sarta kajahatan pikeun nagara-nagara lianna.
Maksud[édit | sunting sumber]
Komunikasi ngarupakeun silih tukeur informasi antara para anggota sakolompok mahluk hirup. Lamun sahiji interaksi gagal ngalakukeunnana, eta lain komunikasi. Hal ieu henteu dijelaskeun dina tiori komunikasi simbulik, tapi silih tukeur pesen anu bisa ngarobah a priori harepan kajadian, tetep lumaku.
Bentuk Komunikasi[édit | sunting sumber]
- Komunikasi sato
- Komunikasi antar pribadi
- Intrapersonal communications
- Nonverbal communications
- Speech communications
- Telekomunikasis
Bentuk jeung komponen komunikasi manusa[édit | sunting sumber]
Manusa ngalakukeun komunikasi pikeun babagi pangaweruh jeung pangalaman. Bentuk umum komunikasi manusa ngawengku bahasa isarat, omongan, tulisan, basa awak, jeung siaran. Komunikasi bisa interactive, transactive, ngahaja, atawa teu dihaja; ieu oge bisa mangrupa verbal atawa nonverbal. Sajaba ti eta, komunikasioge bisa intrapersonal atawa antar pribadi.
Téhnologi Komunikasi[édit | sunting sumber]
Dina telekomunikasi, pamancaran radio dua arah meuntasan Atlantik mimiti kajadian dina tanggal July 25 1920.
(tingali oge: semafor, telegraf, telefon, radioteletype, jaringan telefon global – anu dikenal oge sabage Jaringan Telefon pikeun Umum (tarjamahan tina Public Switched Telephone Network, satelit komunikasi, ethernet, jeung internet – sahiji jaringan tina jaringan-jaringan kompiyuter).
As the technology evolved, communication protocol also had to evolve; for example, Thomas Edison had to discover that hello was the least ambiguous greeting by voice over a distance; previous greetings such as hail tended to be lost or garbled in the transmission.
As regards human communication these diverse fields can be divided into those which cultivate a thoughtful exchange between a small number of people (debate, talk radio, e-mail, personal letters) on the one hand; and those which disseminate broadly a simple message (Public relations, television, cinema).
Our indebtedness to the Romans in the field of communication does not end with the Latin root "communicare". They devised what might be described as the first real mail or postal system in order to centralize control of the empire from Rome. This allowed Rome to gather knowledge about events in its many widespread provinces.
As the Romans well knew, communication is as much about taking in towards the centre as it is about putting out towards the extremes. Thus peace is a side-effect of communication, starting, for example, when the August 30th 1963 communication hotline between U.S. and Soviet leaders went into operation.
In virtual management an important issue is computer-mediated communication.
The view people take toward communication is changing, as new technologies change the way they communicate and organize. In fact, it is the changing technology of communication that tends to make the most frequent and widespread changes in a society. The latest trend in communication, decentralized personal networking, is termed smartmobbing.
Hahalang komunikasi[édit | sunting sumber]
Kahariwang dina komunikasi disebut communication apprehension. Kahariwang saperti kitu condong dipangaruhan ku konsep-diri sahiji jelema. Sajaba kahariwang, komunikasi bisa ruksak alatan bypassing, indiskriminesyen, jeung polarisesyen. Kagagalan pikeun ngagunakeun basa anu umum digunakeun dina hii komunitas oge ngarupakeun hahalang.
References[édit | sunting sumber]
[1] Dance, Frank. "The 'concept' of communication. Journal of Communication, 20, 201-210 (1970).
Jejer nu patali[édit | sunting sumber]
- Tiori informasi
- jurnalisme
- linguistik
- postal service
- mass media
- rhetorical criticism
- social software
- neuro-linguistic programming
- communication basic topics
- vocalization
- media studies


c: text/html

text:
contoh pidato singkat bahasa sunda tema kemerdekaan
urang sadayana bakal miharep kamerdekan teh aya dina sejahtera aman sareng rapih tentram.
tah dina waktos ayena urang selaku penulis bade ngabantosan hiji contoh tema pidato ngesian kamerdekaan, nu bakal ku urang di sorang tiap bulan agustus.
contohna kumaha, yu ayena urang bahas wae contoh pidato bahasa sunda tema kanggo ngesian kamerdekaan tea.
assalamualaikum wr. wb.
kapayuneun bapak kepala sekolah anu ku sim kuring di pihormat,
kapayuneun para bapak ibu guru anu sami ku sim kuring di pihormat
oge teu hilap k para rerencangan siswa-siswi smun 1 sukabumi anu di mulyakeun ku alloh.
alhamdulillah dina danget ieu urang tiasa patepang lawung paamprok jonghok dina rarangka mi eling tepung umur kamerdikaan nagara urang anu ka ----------.
peryogi ka uninga, seueur pisan pengorbanan anu tos di pasrahkeun ku para pejuang urang kapungkur dina melaan kamerdekaan nagara anu ayeuna ku urang karandapan.
ku kituna urang, salaku generasi muda penerus bangsa tos sakeudahna neraskeun perjuangan para pahlawan urang ku jalan diajar anu soson-soson pikeun nanjeurna kahirupan bangsa indonesia di zaman anu bakal datang.
sajabina ti eta seueur keneh hal-hal anu tiasa ku urang dilakukeun dina rangka mengisi kemerdekaan ieu, kukituna ka rerencangan abdi sadaya, hayu urang sami-sami babarengan ngeusian kamerdekaan iyeu ku hal-hal anu mangfaat.
rupina mung sakitu anu tiasa kapihatur ti sim kuring, luhur saur bahe sora ulah kirang -kirang ngahapunteun wabillahi taufik wal hidayah wassalamualaikum wr.wb. sumber : (id.answers.yahoo.com)

robotstxt: allowed

filter: keep


text:
PEUTING NUZULUL QUR'AN I
Etti R.S.
'na trotoar milang lengkah neuteup bentang
sanggeus beueus ku hujan dua rintakan
hawar-hawar sora adan beulah wetan
awor jeung klakson angkot, motor, jeung sedan
indung peuting nu ngalimpudan bulan
lir sweater nu mulen awak maranehna sisi jalan
atawa palekat nu marengan nganti karidoan:
kauntungan ti Pangeran
bareng jeung nu dipiharep ku galandangan
bareng jeung harepan nu tingrariung sisi jalan
Peuting nu dianti pinuh kaasih
awor jeung rumahuh ngemu.kapeurih
`na trotoar batin ceurik elah-elih
Bandung, Ramadhan 1994
Tuesday, May 11, 2010
Sajak Sunda Ramadhan | Peuting Nuzulul Quran ITuesday, May 11, 2010 Posted by kumpulan karya Puisi
Subscribe to: Post Comments (Atom)


text:
Marilyn Manson
Brian Hugh Warner atawa anu kasohor Marilyn Manson nya éta penyanyi, aktris, katut vokalis grup musik Marilyn Manson anu lahir di Canton, Ohio, Amerika Serikat tanggal 5 Januari 1969[1][2]. Ngaran Marilyn Manson dicokot tina ngaran 2 sosok anu dipikaresep ku manéhna, nya éta Marilyn Monroe jeung Charles Manson[1][2].
Marilyn kungsi meunang meunang pelecehan seksual ti akina anu ngabentuk kapribadianna ayeuna[2]. Salian ti akina, pelecehan jeung kekerasan ogé sok karandapan ku Marilyn ti para tatanggana[2]. Kondisi lingkungan ieu ngabalukarkeun Marilyn jadi budak anu bengal[2]. Marilyn Manson kuliah di Broward Communit College, sabada lulus, Marilyn milih pikeun jadi jurnalis dina majalah South Florida Lifestle dina rubrik musik[2].
Marilyn Manson ogé jago dina widang ngalukis, ieu kalangenan geus dilakonan ti taun 1999[2]. Marilyn ngadegkeun galéri anu dingaranan Celebritanian Corporation Gallery of Fina Art nu aya di Los Angeles pikeun majang karya-karyana[2]. Salian ti éta, manéhna ogé boga bakat dina widang seni peran, Marilyn pernah maén dina sababaraha pilem[2].
Ngeunaan kahirupan asmarana, Marilyn pernah nikah jeung penari DIta Von Teese, tapi umur ieu hubungan ngan sataun tuluy cerai dina tanggal 29 Déémber 2006[1]. Lalaki anu kungsi miboga hubungan husus jeung Ros McGowan ieu ayeuna bobogohan jeung Evan Rachel anu dipénta sangkan ngadukung pilemna Phantasmagoria: The Visions of Lewis Carroll (2007)[1].


text:
Kantor pos
Kantor pos nya éta salah sahiji instansi pamaréntahan anu berorientasi ka masarakat. [1] Fungsi kantor pos nya éta salaku tempat nu nyadiakeun jasa pikeun ngirim surat jeung barang. [1]
Daptar eusi
Sajarah[édit | sunting sumber]
Kantor pos mimiti aya di Indonésia taun 1602 di jaman V.O.C (Verenigde Oost Indische Compagnie). [2] Perhubungan pos basa harita masih diwatesanan ngan saukur di kota nu aya di Pulo Jawa jeung luar pulo Jawa, maké pakakas angkut karéta kuda sarta kapal layar pacalang. [2] Dina mangsa harita surat pos ditempatkeun dina Stadsherbrg (Hotél) sarta tacan dipigawé pengantaran surat pos, ku kitu na unggal jalma bisa mariksa naha aya surat pos atawa henteu manéhna. [2] Kantor pos mimiti diadegkeun di jakarta taun 1746 ku Gubernur Jenderal G.W.Baron Van Imhoff, tujuanna pikeun leuwih ngajamin kaamanan surat pos. [2] Taun 1809 diwangun jalan Raya Pos (Groote Postweg) ku Gubernur Jenderal Daendels anu panjangna sakitar 1000 km ti anyer ka panarukan. [2] Nu tadina jarak ti Jawa Barat ka Jawa Timur méakeun waktu opat puluh poé ayuna mah bisa ditempuh ngan jadi genep poé. [2] Nepi ka ayeuna lalampahan pos Indonésia geus lumangsung salila opat abad, tapi sajarah pos indonésia dimimitian tanggal 27 Séptember 1945, nalika sajumplukan angkatan ngora PTT ngarebut gedong puseur PTT di Bandung ti kakawasaan Jepang. [2] Fase ieu mangrupa tonggak dimimitianana pengelolaan sarta pangladén pos ku bangsa Indonésia. [2] Kajadian 27 Séptember 1945 leuwih dipikawanoh minangka "Poé Bhakti Postel". [2]
Kantor pos mimiti diadegkeun di Batavia (nu ayeuna di ngarananan Jakarta) ku Gubernur Jendral G.W Baron van Imhoff tanggal 26 Agustus 1746 nu tujuanna pikeun ngajaga kaamanan surat-surat masarakat, utamana pikeun jalma nu gawé di kantor-kantor di luar Jawa jeung pikeun jalma anu datang ti nagara Belanda. [3] Saprak harita pangladén pos geus miboga peran jeung fungsi pangladén ka publik. [3] Sanggeus kantor pos Batavia diadegkeun, opat taun saterusna diadegkeun kantor pos Semarang pikeun ngayakeun perhubungan pos nu teratur antara dua tempat ieu jeung sangkan gancang nalika ngirimna. [3] Rutena ngaliwatan Karawang, Cirebon jeung Pekalongan. [3]
Visi & Misi[édit | sunting sumber]
Visi[édit | sunting sumber]
Penyedia Jasa Pos miboga ajén anu luhur kalayan daya saing Global. [4]
Misi[édit | sunting sumber]
1. Ngokolakeun parusahaan luyu jeung prinsip bisnis anu hadé tur dirojong ku téknologi jeung Sumber Daya Manusa anu profésional. [4]
2. Nyadiakeun layanan komunikasi, logistik, transaksi sarta layanan pos séjénna anu ngabogaan ajén luhur pikeun kasugemaan langganan. [4]
3. Ngamekarkeun usaha anu dimiboga daya saing kuat boh di pasar domestik boh pasar global. [4]
4. Méré pangladén pikeun kamanfaatan umum anu ngahontal sakumna wewengkon di lemah cai jeung perlakuan anu sarua guna nguatkeun persatuan bangsa sarta ngaheureutkeun hubungan antar bangsa. [4]
Pangladén[édit | sunting sumber]
Weselpos instan nya éta pangladén dina ngirimkeun artos boh di kota boh di désa nu bisa nyampe ka alamat tujuan dina waktu nu sakeudeung. [5] Carana gampang, saukur datang ka kantor pos tuluy registrasi sangkan meunang kode nu tangtu ti petugas. [5] Teu kudu nungguan lila, cukup ku itungan detik nu nampa bisa langsung nyairkeun artosna. [5]
- Kaonjoyan Weselpos Instan:
1. Narima artos di kantor pos dijamin sakeudeung. [5]
2. Tarif ngirimkeun weselpos instan kompetitif. [5]
3. Ngirimkeun artos ngaliwatan weselpos instan bisa dilakukeun di sakabéh kantor pos sacara online. [5]
4. Jaringanna aya di 3.831 kantor pos di Indonesia. [5]
5. Jaminan kaamanan kiriman ku lantaran satiap transaksi dilengkepan ku sistim kaamanan nya éta Nomor Transaksi Pusat (NTP) jeung Personal Identify Number (PIN). [5] NTP (Nomor Transaksi Pusat) nya éta nomor nu di-generate sacara terpusat ku sistim Pos Remittance nu aya di Resi, nu mangrupa dérétan angka disatiap transaksi ngirimkeun artos. [5] NTP kudu dijaga jeung ngan saukur dipikaweruh ku nu ngirim ka nu narima sangkan bisa nyairkeun artos. [5] Sedengkeun PIN (Personal Identification Number) nya éta angka nu jumlah maksimalna 6 (genep) angka nu diasupkeun ku nu ngirim nalika ngalakukeun transaksi nu ngan saukur dipikaweruh ku nu ngirim jeung nu narima. [5]


text:
Kabupatén Bandung
Kabupatén Bandung mangrupakeun hiji kabupatén di Propinsi Jawa Barat, Indonesia. Ibukotana nyaéta Soréang. Kabupatén ieu wawatesan jeung Kabupatén Sumedang di beulah kalér, Kabupatén Garut di beulah wétan kidul, Kota Bandung di beulah kulon kaler, sarta Kabupatén Bandung Kulon di beulah kulon.
Kabupatén Bandung kawengku ku 31 kacamatan, nu kabagi deui kana sababaraha désa jeung kalurahan. Pusat pamaréntahan di Kacamatan Soréang.
Topografi[édit | sunting sumber]
Lolobana wilayah Kabupatén Bandung mangrupakeun pagunungan. Di antara puncak-puncakna nyaéta: Gunung Patuha (2.334 m), Gunung Malabar (2.321 m), sarta Gunung Papandayan (2.262 m) jeung Gunung Guntur (2.249 m), duanana dina wawates jeung Kabupatén Garut.
Waduk Saguling mangrupakeun bendungan panggedéna di kabupatén Bandung.


text:
Bon Jovi
Bon Jovi nya éta grup musik rock asal New Jersey, Amerika Serikat anu miboga personil, Jon Bon Jovi (vokal/gitar), Richie Sambora (gitar), Tico Torres (drum), David Bryan (keyboard) jeung Hugh McDonald (bass)[1]. Ngaran Bon Jovi soarangan dicokot ti ngaran tukang vokalisna, Jon Bon Jovi (Jon Bongiovi)[2]. Awalna Jon sok ngabéakkeun mangsa ngorana di studio rekaman kagungan dulurna[2]. Jon nyieun demo anu judulna runaway, ieu lagu jadi jawara di radio-radio lokal di New Jersey[2]. Terus Jon jeung Bryan ngabentuk Bon Jovi anu didukung ku Dave Sabo dina gitar, Alec John dina bass jeung Tico Torres dina drum[2]. Bon Jovi nyieun kontrak jeung Polygram/Mercury dina taun 1983[2].
Karir[édit | sunting sumber]
Album pertama Bon Jovi dingaranan Bon Jovi anu dirilis taun 1984, diteruskeun ku album 7800° Fahrenheit (1985), Slippery When Wet (1986), New Jersey (1988), Living in Sin (1989), Keep the Faith (1992), These Day (1995), jeung Crush (2000)[2]. Taun 2002, Bon Jovi ngarilis album Bounce anu meunangkeun Gold di Amerika, Australia, jeung Inggris[1]. Album Have a Nice Day (2005) jeung Lost Highway (2007) meunangkeun platinum di Amerika, Kanada, Jerman, Swiss, jeung Jepang[1].
Bon Jovi meunang panglélér dina acara Grammy taun 2007 dina kategori Best Country Collaboration pikeun lagu Who Says You Can't Go Home[1]. Saacanna dina taun 2000, Bon Jovi asup nominasi Grammy ngaliwatan lagu It's My Life[1]. Bon Jovi geus ngajual kurang leuwih 35 juta albumna di Amerika jeung 120 juta albumna saalam Dunya tisaprak diadegkeun dina taun 1984[1].


text:
Blués Kéré Lauk
Posted by bujanggamanik dina Maret 24, 2008
Dipentrang dimentrang-mentring, di sahara nadah salikur srangéngé, dina dada teu kasampak cikaracak. “Raga! Raga geuning bet teu walakaya najan can ditilar sukma!” Tina tapak jarum morphin tinggarajag getih sagibleg-sagibleg jadi saab ngempur beureum mulas langit. “Bulan kuring! Na di mana bulan kuring?” Panonpoé nu salikur gumuruh jeroning tarang. Panon keri da puguh cimata garing tina beungeut nu rarengatsauratna, sauratna. Bet karasa beurang téh bangun rék langgeng dageuning ieu jarum jam ngarandeg jero genggerong. “Purnama kuring di mana?”
(1992)


text:
Solat
Solat (atawa mindeng ditulis solat,solat,sholat) ngarujuk ka salah sahiji ritual ibadat pangagem ageman Islam. Sacara basa solat asalna ti basa Arab anu ngabogaan harti: do'a. Sedengkeun nurutkeun istilah solat bermakna sauntuyan kagiatan ibadah husus atawa nu tangtu anu dimimitian kalawan takbiratul ihram sarta dipungkas kalawan salam. Prakték solat kudu luyu kalawan sagala petunjuk tata cara Rasulullah SAW minangka figur pengejawantah paréntah Alloh SWT. Rasulullah SAW bersabda, Shalatlah maranéh luyu kalawan naon anu maranéh tempo kuring mempraktikkannya. (HR Bukhari-muslim).


text:
Bagaimana cara mendapatkan uang? Dengan memberikan evaluasi tentang sebuah situs web. Ulasan harus setidaknya 2-3 kalimat panjang. Apakah ada biaya atau biaya keanggotaan untuk bergabung? Tidak, keanggotaan di AWSurveys adalah gratis dan Anda tidak akan diminta untuk membayar biaya keanggotaan atau biaya lainnya. Kapan saya akan menerima penghasilan
Program Cepat Kerja Di Hotel Dan Kapal Pesiar – PROGRAM PENDIDIKAN & PELATIHAN CEPAT KERJA DI HOTEL DAN KAPAL PESIAR LANGSUNG PENEMPATAN KERJA – MAGANG LUAR NEGERI NHS ADALAH: CORPORATE ACADEMY SEJAK TH 1998. DI BAWAH LANGSUNG PERUSAHAAN – PERUSAHAAN BESAR TERKEMUKA INTERNATIONAL UTK HOTEL DAN KAPAL PESIAR. “1400 ALUMNUS NHS” TELAH BEKERJA
Dapatkan Keuntungan Dan Peluang Bisnis Online Lebih Besar Bersama SpeedCash. Dengan Account Speed Cash Anda Dapat Untuk Melakukan Transfer Bank di Seluruh Indonesia. Menerima Pembayaran Dan Berbagai macam Transaksi. Baca Selengkapnya Tentang SpeedCash Dan Segera Daftarkan Diri Anda Disini (Gratis) Untuk Mendapatkan No.ID dan No.Rekening SpeedCash Anda,
MELAYANI Konsultasi Jasa pelet , Trawang , Pengobatan jarak jauh, GRATIS Cinta Ditolak, MBH DIRGOWORO BERTINDAK Merasa Bertepuk Sebelah Tangan Atau Di Khianati Oleh Pasangan Anda. Sekarang Adalah Waktunya Anda Bertindak, Tidak Ada Kata
Conto dongeng mitos/mite : Nyi Roro Kidul, Kuntilanak, Nyi Pohaci Sangiang Sri Dangdayang Tresmawati, Lutung Kasarung, Pusaka Ratu Teluh, Munjung, jeung Burak Siluman. d. Parabel. Parabel, nyaeta dongeng nu
Conto dongeng sato (fabel) : 1) sakadang kuya jeung monyet. 2) peucang nu licik. 3) beurit nu kacida bedegong na. 4) kuya silihduruk jeung maung. 2. Dongeng Mite. Dongeng tradisional anu carita na make palaku mahluk
Palakuna : Gagak jeung Oray Sanca - Watek palakuna : Gagak = Badeur, sok daek nyopet, te bisa digenggereuhkeun. Oray Sanca = Getol, daek usaha, rajin. - Tempat/latar : Caritana jaman baheula di hiji balong nu loba
Alatan singgetna, carita-carita pondok hasil ngandelkeun téknik-téknik sastra kawas inohong, plot, téma, basa sarta insight sacara leuwih lega dibandingkeun jeung fiksi anu leuwih panjang. Caritana bisa mangrupa sagala rupa jenis. Conto-conto munggaran tina kumpulan carita pondok kaasup Dongeng-dongeng Grimm Duduluran (1824–1826), Evenings on a Farm Near Dikanka (1831-1832) karya Nikolai Gogol, Tales of the Grotesque and Arabesque (1836),
"Dongeng Sunda" sareng Ciri - ciri , Rupi - rupi jeung Contoh na. Posted by Nurul Ramdan on 05.29. 0 komentar. A) PENGERTIAN DONGENG Dongeng nyaeta carita anu pondok, sarta eusina/sabagian eusina ngandung perkawis perkawis nu 4. di tulis siga pancaritaan sacara lisan 5. aya talatah dina caritana 6. carita nu diangkat teh teu asup uteuk. C) RUPI DONGENG TINA BASA SUNDA 1. Parabel: dongeng anu eusina nyaritakeun kahirupan jalma dawam. 2. Fabel: Dongeng
Contoh Carpon Bahasa Sunda,Contoh Carita Pondok Bahasa Sunda,Carpon Sunda Terbaru,Macam-macam Carpon Bahasa Sunda,Contoh Carpon Terbaru 2013,Carita Pondok Terbaru. ngandelkeun téknik-téknik sastra kawasinohong, plot, téma, basa sarta insight sacara leuwih lega dibandingkeun jeung fiksi anu leuwih panjang. Caritana bisa mangrupa sagala rupa jenis. ( Sumber Wikipedia Sunda). Nah Ieu Contoh2 Ti Carpon Atawa Carita Pondok Teh : 1.
Ari nyebarna tatalepa sacara lisan. Bareto mah ngadongeng atawa mangdongengkeun teh jadi tradisi urang sunda. B) CIRI-CIRI DONGENG 1. ngagunakeun alur nu sederhana 2. carita na singket jeung gerak cepat 3. karakter tokoh teu 5. aya pesan dina caritana 6. langsung 7. carita nu diangkat teh teu asup akal. C) JENIS DONGENG TINA BASA SUNDA 1. Parabel 2. Fabel 3. Legende 4. Sage 5. mite. D) PERBEDAAN JENIS-JENIS DONGENG 1. Parabel:
Dongéng Fabél nya éta dongéng atawa carita rékaan anu eusina ngajarkeun moral atawa atikan budi, ku kituna carita téh ngagambarkeun pasipatan, waték, jeung budi manusa. Conto-conto judul dongéng sasatoan Sunda di antarana; Sakadang Kuya jeung SakadangMonyét Maling Cabe, Sakadang Kuya jeung Sakadang Monyét Melak Cau, Sakadang Monyét Maok Suling Sakadang Kuya, Sakadang Kuya jeung Sakadang Maung Silih Duruk, Sakadang Kuya
- Halaman ini diberdayakan oleh Google, Bing!, dan Blekko -


text:
Krépa
Krépa atawa Kripa (Kṛpa) atawa Kripacharya (Guru Kripa), nyaéta salah saurang inohong dina wiracarita Mahabarata. Manéhna téh anak Resi Baradwaja, sarta jadi guru para pangéran Kuru di Astinapura.
Mimitina mah Krépa hirup di leweung babarengan jeung adina nu ngaranna Kripi. Hiji waktu Prabu Santanu ti Astinapura moro ka tengah leuweung. Alatan ngarasa watir ku kaayaan maranéhanana, Prabu Santanu ngukut Krépa jeung Kripi, tuluy dibéré atikan. Alatan kamahéran Krépa dina élmu ngagunakeun pakarang, tungtungna manéhna diangkat jadi pajabat di Astinapura sarta dibéré kapercayaan pikeun ngatik para pangéran Kuru (Pandawa jeung Kurawa).
Dina waktu perang Baratayuda, Krépa turun jurit keur pihak Kurawa. Manéhna salah saurang batur Aswatama nu ngabales dendam kaéléh Kurawa dina panungtungan BAratayuda.


text:
Ku Taufik Ampera
Ngagedur dongéng ti Pasantrén. Sigana waé éta kalimah bisa némbongkeun hiji sumanget dina ngamumulé tradisi ngadongéng. Hiji tarékah nu nyata geus ngabukti dina poé Minggu tangal 1 April 2007 ngaliwatan acara Pasanggiri Ngadongéng Carita Sunda pikeun rumaja jeung déwasa sa-Bandung Raya kalayan alpukahna sakumna ais pangampih Pasantrén Babussalam Ciburial Bandung. Anu jadi jejer carita dina éta pasanggiri nya éta sajarah Kangjeng Nabi Muhammad Saw. Ěta pasanggiri mangrupa bagian tina runtuyan acara Gema Pasantrén 1428 Hijriah, kalayan tujuan pikeun ngawanohkeun sajarah Kangjeng Nabi Muhammad Saw., katut ti éta, mangrupa tarékah pikeun ngamumulé basa Sunda sakumaha anu geus diguratkeun dina Perda Propinsi Jawa Barat nomer 5 taun 2003 ngeunaan “Pemeliharaan Bahasa, Sastra, dan Aksara Daerah”.
Lamun dibandingkeun jeung pasanggiri nu sarua, nu kungsi diayakeun ku Disbudpar kalayan gawé bareng jeung PPSS sarta UNPAD dina raraga miéling poé basa Indung Internasional, tanggal 15 Pébruari nu kaliwat tangtuna waé pasanggiri ngadongéng carita Sunda nu diayakeun ku Pasantrén Babussalam aya pola anu béda. Anu ngabédakeunana nya éta jejer carita. Lamun dina pasanggiri ngadongéng dina raraga miéling basa Indung Internasional, anu jadi bahan carita nya éta sakumna carita rakyat bisa mite, sasakala, dongéng sasatoan jeung nu sejénna, tapi dina pasanggiri ngadongéng di Pasatrén Babussalam mah jejer caritana nyaéta sajarah Nabi Muhammad Saw. Aspék sején anu ngabédakeun nya éta jumlah patandang anu ngadongéngkeun hiji carita. Lamun dina pasanggiri ngadongéng nu diayakeun dina raraga miéling basa Indung internasional, tiap patandang nu tandang diwatesanan saurang, tapi dina pasanggiri ngadongéng nu diayakeun ku Pasatrén Babussalam Ciburial jumlah anggota kelompok nu tandang kudu leuwih ti saurang, tiap kelompok antara dua tepikeun ka genep urangna. Jadi cindekna, hiji carita didongéngkeun ku sababaraha urang atawa ngadongéng babarengan. Tapi sok sanajan kitu, panata calagara éta pasanggiri ngahiap oge patandang husus. Anu kaasup kana golongan patandang husus nya éta para calon kapala désa di Ciburial. Aya lima urang anu jadi patandang husus. Ěta nu limaan tandang saurang-saurang, béda jeung patandang sejénna. Ku dihiapna lima calon kapala désa mangrupa hiji tarékah panata calagara anu kawilang motékar, méntés calon pamingpin daérah naha éta para calon pamingpin téh bisa ngadongéng dina basa Sunda atawa henteu? oge naha éta para calon pamingpin téh wanoh kana sajarah nabi? Tangtuna waé nu dipiharep ka sakumna para calon kapala désa lain ngan saukur ngareuah-reuah éta acara, anu leuwih utamana mah kudu mikacinta kana budayana tur panceg dina tatapakan tug nepi ka mampu nangtukeun kawijakan nu merenah keur sakumna kamaslahatan umat manusa. Bral geura tandang makalangan dina PILKADĚS sabada tandang dina pasanggiri!
Diantara nu limaan, aya dua patandang nu kaitung nyongcolang dina nembrakkeun carita boh dina padika ngadongéng boh dina ngagunakeun basa tur ogé dina neuleuman eusi carita. Anu ka hiji nya éta Sobirin midangkeun carita Hajar Aswad kalayan dirojong ku kaparigelan ngaréka carita tur diwuwuh ku tembang Sunda nu payus jeung jentréngna sora kacapi, matak pogot nu ngabandungan. Sanggeus bubuka Sobirin midangkeun lagu Hamdan tur meunang pangbagéa ti nu ngabandungan. Dina guluyurna carita, Sobirin macakeun ayat Al-Qur’an, ogé ngagalindengkeun adan binarung sora nu matak ngageri ati. Dina basana, Sobirin ogé katembong tapis ngaréka-réka basa nu murwakanti tur pinuh siloka. Mungkas carita sabada nepikeun amanat nu nyampak dina carita, lagu Demi Wanci dihaleungkeun éstu matak gantung dengéeun. Tétéla ieu patandang ku ngaliwatan improvisasina geus némbongkeun kamampuhna dina transformasi budaya hiji carita.
Anu kadua nya éta nu katelah Pupung, hiji-hijina wanoja calon kapala désa kalayan ngaguar carita Siti Halimah. Kapunjulan Pupung nya éta dina lebah ngaréka guluyurna carita anu diadumaniskeun jeung jentréngna sora kacapi diselang haleuang tembang. Alatan kitu ngabandungan dongeng nu dicaritakeun ku Pupung mah estu matak pikabetaheun. Tapi hanjakal éta patandang nu duaan teu nyumponan kana sarat anu diguratkeun ku panata calagara, tandang ukur nyorangan.
Patandang nu séjénna nya éta patandang anu tiap kelompokna, anggotana leuwih ti saurang. Dina prak-prakkan ngaguar carita, aya patandang nu maké padika wangkongan atawa gunem catur, umpamana waé patandang ti pangajian As-Salam, Al-Ukuwah, Majelis Ta’lim Sakinah, Majelis Ta’lim Al Inayah, Majelis Ta’lim Baiturrahman Pakar, Guru SMA Babussalam. Malah aya kelompok nu katémbong mampu nyiptakeun suasana anu ngagambarkeun pasamoan, dina éta pasamoan diguar carita ngeunaan sajarah nabi. Tapi aya oge kelompok patandang anu maké padika nu ngadongéng ngalalakon dina éta carita. Tiap patandang boga peran sewang-sewangan. Umpamana waé patandang ti Al Bayan, jeung SMA Babussalam. Carita anu diguar rupa-rupa judulna kayaning; Opat Onta, Manuk Ababil, Hajar Aswad, Siti Halimah, Abu Tholib, Abu Lahab Ngarogahala Nabi Muhammad, Sajarah Nabi, Muhammad Ditukeuran, Robiul Awal, Boikot ka Bani Hasyim jeung Abu Tholib, sarta Abu Zahal Ngarogahala Rosulullah.
Upami niténan kana umur patandang éstu katémbong ayana tarékah ngawiriskeun tradisi titinggal karuhun. Aya rumaja nu bakal nyekel nanjeurna warisan budaya. Pikeun leuwih tandesna tarékah “pewarisan” tradisi tangtuna waé éta tarékah téh kudu lumangsung di antara sasamana. Aya ogé patandang anu geus umuran, malahan teu saeutik patandang anu saumur jeung pun nini atawa pun aki. Dina éta kelompok umur, katembongna aya rasa nu gumulung pikeun mulangkeun panineungan kabiasaan ngadongéng mangsa nu geus kaliwat. Atawa bisa waé hiji tradisi nu tetep mayeng dina mangsa kiwari ; indung ngadongeng ka anak atawa nini (aki) ngadongeng ka incuna.
Pasualan-pasualan nu disanghareupan ku masyarakat dina mangsa kiwari jadi samara dina nembrakkeun carita, umpamana waé guru-guru wanoja ti SMA Babussalam lumayan “peuheur “ nepikeun gerentes haténa ngeunaan pasualan gajih nu teu saimbang jeung pagawean hiji guru. Oge pasualan nyandung jadi papaés hiji carita pangpangna nu diguar ku para wanoja. Atra pisan dongéng jadi alat pikeun nembrakkeun gerentes hate nu aya tumalina jeung pasualan-pasualan hirup.
Nu kapeto jadi girang pangajén dina éta pasanggiri, nya éta Shandy Hadian ti RRI Bandung, Nunuy Nurjanah ti UPI jeung Taufik Ampera ti Unpad. Para pinunjul baris dibéwarakeun ku panata calagara dina pungkasan acara Gema Pasantrén 1428 H.
Kuayana sababaraha kagiatan nu tumalina jeung tradisi ngadongéng nuduhkeun yén dongéng masih kénéh jadi milik masyarakat. Lamun éta tradisi masih kénéh dipiharep hirup huripna, tangtuna waé kudu aya tarékah anu sipatna babarengan pikeun ngamumulé éta tradisi, lain sikep aing-aingan. Lamun téa mah loba intansi, lembaga, paguron luhur katut LSM anu haat binarung ngayakeun pasanggiri nu sarupa, tong teuing dipikarisi sieun kumaonam bakal parebut alas pacorok garapan. Estu matak jadi kareueus keur saréréa, tradisi bakal leuwih jembar jeungna deui budaya mah sipatna umum atawa ”universal”. Cag!
Taufik Ampera
Dosen Sastra Sunda Unpad
mikatineung kana sastra jeung bacaan pikeun barudak.


text:
Cingcin Api Pasifik
Cingcin Api Pasifik (basa Inggris: Ring of Fire) nyaéta wewengkon anu mindeng ngalaman lini sarta gunung bitu anu ngalingkung cekungan Samudra Pasifik. Wewengkon ieu ngawangun bentuk nu kawas talapok kuda sarta ngawengku wewengkon sapanjang 40.000 km. Wewengkon ieu ogé mindeng disebut minangka beubeur lini Pasifik.
Kira-kira 90% ti lini anu lumangsung di bumi sarta 81% ti lini pangrongkahna lumangsung di sapanjang cingcing api . Wewengkon lini saterusna (5–6% ti sakumna lini sarta 17% ti lini pangrongkahna ) nyaéta beubeur Alpide anu ngampar ti pulo Jawa ka pulo Sumatra, Himalaya, Méditerania nepi ka ka Atlantika. Saterusna nyaéta Mid-atlantic Ridge. [1] [2].
Wewengkon wengkuan[édit | sunting sumber]
Sawatara daratan sarta lautan anu nyieun beubeur api Pasifik (ti arah barat daya, lalawanan arah jeung jarum jam):
- Selandia Anyar
- Palung Kermadec
- Palung Tonga
- Palung Bougainville
- Indonésia
- Gunung Merapi
- Filipina
- Palung Filipina
- Palung Yap
- Palung Mariana
- Palung Izu Bonin
- Palung Ryukyu
- Jepang
- Gunung Fuji
- Palung Jepang
- Palung Kurile
- Kamchatka
- Kapuloan Aleutia
- Palung Aleutia
- American cordillera
- Alaska
- Pacific Coast Range
- British Columbia
- Barisan Pegunungan Cascade
- Gunung St. Helens
- California
- Meksiko
- Palung Amérika Tengah
- Guatemala
- Nikaragua
- Kolombia
- Ekuador
- Peru
- Palung Peru-chili Trench
Rujukan[édit | sunting sumber]
- (en) Historic Earthquakes & Earthquake Statistics – USGS
- (en) "Ring of Fire", Plate Tectonics, Sea-floor Spreading, Subduction Zones, "Hot Spots" – USGS
- (en) Map of the Ring of Fire
- (en) The Ring of Fire at work


text:
Isuk-isuk sakadang kuya moyan di sisi leuwi. Keur kitu torojol sobatna nya éta Sakadang Monyét.
“Sakadang Kuya!” Sakadang Monyét ngageroan.
“Kuk!” Témbal Sakadang Kuya.
“Sakadang Kuya!”
“Kuk!”
Sakadang Monyét nyampeurkeun ka Sakadang Kuya.
“Keur naon Sakadang Kuya?”
“Ah keur kieu wé, keur moyan.”
“Ti batan cicing kitu mah mending ngala cabé, yu!”
“Di mana?”
“Di kebon Patani, mangka cabéna geus bareureum.”
“Embung, ah. Sakadang monyét mah sok gandéng.”
“Moal, moal gandéng ayeuna mah.”
“Nyaan moal gandéng?”
“Moal, nyaan moal gandéng.”
“Hayu atuh ari moal gandéng mah.”
Bring atuh Sakadang Monyét jeung Sakadang Kuya téh indit ka kebon patani. Barang tepi ka kebon, katémbong cabé pelak patani geus arasak mani bareureum euceuy. Sup duanana ka kebon. Sakadang Kuya moncor kana pager, ari Sakadang Monyét ngaluncatan pager. Terus baé ngaralaan cabé, didalahar di dinya kénéh.
Sakadang Kuya mani seuhah-seuhah baé ladaeun. Kitu deui sakadang monyét. Keur kitu, ana gorowok téh Sakadang Monyét ngagorowok.
“Seuhah lata-lata!” Maksudna mah “seuhah lada-lada”.
“Ssst, Sakadang Monyét, ulah gandéng atuh!”
Sakadang Monyét henteu ngawaro.
“Seuhah lata-lata!”
“Sakadang Monyét! Bisi kadéngéeun ku Bapa Tani.”
Tapi Sakadang Monyét api-api teu ngadéngé. Gorowok deui baé.
“Seuhah lata-lata!”
Kahariwang Sakadang Kuya kabuktian. Sora Sakadang Monyét anu tarik kadéngéeun ku Bapa Tani ti imahna, anu teu jauh ti kebonna. Bapa Tani gura-giru lumpat ka kebon. Barang nepi ka kebon, katémbong aya monyét jeung kuya keur ngaweswes bari seuhah ngadaharan cabé.
“Beunang siah nu sok malingan cabé téh!” Bapa Tani ngagorowok bari lumpat muru ka nu keur ngahakanan cabé.
Ngadéngé aya nu ngagebah, gajleng baé Sakadang Monyét ngejat, térékél kana tangkal kai.
“Sakadang Monyét, dagoan!” Sakadang Kuya ngagorowok ménta tulung. Tapi Sakadang Monyét teu maliré, teu ngalieuk-ngalieuk acan, terus lumpat gagalacangan dina tangkal kai. Ari Sakadang Kuya, puguh da teu bisa lumpat, leumpang ngadédod baé. Kerewek baé ditéwak ku Bapa Tani.
“Beunang ayeuna mah nu sok malingan cabé aing téh. Ku aing dipeuncit!” Ceuk Bapa Tani.
Kuya dibawa ka imahna, tuluy dikurungan ku kurung hayam. Angkanan Pa Tani, isukan kuya rék dipeuncit.
Peutingna, sakadang Monyét rerencepan ngadeukeutan Sakadang Kuya, nu keur cendekul dina jero kurung.
“Ssst, Sakadang Kuya, keur naon?” Sakadang Monyét nanya.
“Éh, geuning Sakadang Monyét, Puguh kuring téh keur ngararasakeun kabungah.”
“Kabungah naon Sakadang Kuya?”
“Nya éta, kuring téh rék dikawinkeun ka anak Bapa Tani.”
“Dikawinkeun ka anak Bapa Tani?”
“Enya.”
”Nu bener Sakadang Kuya?”
“Piraku atuh kuring ngabohong ka sobat.”
“Ngadéngé omongan Sakadang Kuya kitu, Sakadang Monyét ngahuleng sajongjongan.
“Kieu, Sakadang Kuya, kumaha lamun urang tukeur tempat?” ceuk Sakadang Monyét.
“Tukeur tempat kumaha?”
“Enya tukeur tempat. Sakadang kuya kaluar, kajeun kuring atuh cicing di jero kurung.”
“Ah, embung.”
“Kuring mah karunya wé ka Sakadang Kuya, sapeupeuting dikurungan.”
“Atuh meureun moal jadi dikawinkeun ka anak Bapa Tani téh.”
Sakadang monyet keukeuh maksa, supaya tukeur tempat. Antukna sakadang kuya téh éléh déét.
“Heug baé tukeur tempat, tapi aya saratna,” ceuk Sakadang Kuya.
“Naon saratna?”
“Saratna mah gampang. Saméméh anjeun asup kana kurung, kuring kudu di alungkeun heula ka leuwi.”
“Enya, énténg atuh kitu mah.”
Heunteu talangké, Sakadang Monyét ngaluarkeun Sakadang Kuya tina kurung hayam, tuluy dibawa kasisi leuwi. Lung baé Sakadang Kuya téh dialungkeun ka leuwi. Sakadang Monyét buru-buru balik deui ka imah Bapa Tani. Sup baé ngurungan manéh ku kurung hayam. Ngadedempés ngadago-dago beurang, hayang geura buru-buru dikawinkeun ka anak Bapa Tani.
Kocapkeun isukna.
“Manéhna, ka mana bedog téh? Urang asah,” ceuk Bapa Tani ka pamajikanana.
“Rék naon Bapana isuk-isuk geus ngasah bedog?”
“Itu urang meuncit kuya di pipir.”
Paguneman Bapa Tani jeung pamajikanana téh kadéngéeun ku Sakadang Monyét. Manéhna ngagebeg. Lakadalah, geuning aing téh rék dipeuncit, lain rék dikawinkeun jeung anak Bapa Tani. Rék kabur, geus kagok. Kaburu aya anak Bapa Tani nyampeurkeun. Gancang baé atuh Sakadang Monyét téh papaéhan, ngabugigag kawas bangké.
Barang srog ka dinya, anak Bapa Tani gegeroan ka bapana.
“Bapa! Bapa!”
“Aya naon, Nyai?”
“Ieu geuning nu dina kurung téh lain kuya.”
“Naon Nyai?”
“Monyét, jeung siga nu geus paéh deuih!”
Bapa Tani nu keur ngasah bedog cengkat, tuluy nyampeurkeun ka anakna. Enya baé geuning dina kurung téh aya monyét ngabugigag, lain kuya nu kamari. Kurung dibukakeun, monyét dialak-ilik.
“Naha bet jadi monyét? Jeung paéh deuih.”
“Enya, éta mani geus jeger kitu,” ceuk pamajikanana mairan.
Monyét téh dicokot ku Bapa Tani, lung baé dialungkeun jauh pisan. Barang gubrag kana taneuh, koréjat monyét téh hudang, berebet lumpat, kalacat baé naék kana tangkal kai.
Source : http://bujanggamanik.wordpress.com


text:
Seler Asmat
Sélér Asmat mangrupa sélér anu aya di Papua, seler ieu kasebut pangsohorna.[1] Maranehna kasohor lain alatan dina morona wae tpi ogé alatan ide-ide unik sarta desain ukiran kai nu éndah.[1] Ngaran sélér ieu meureun tina kecap Asmat salaku Akat nu nurutkeun kapercayaan orang dinya berarti "Jalma nu bener".[1] Salian ti eta Asmat ogé aya nu nyebutkeun asalna ti kecap Osamat nu hartina "Manusa tina tangkal".[1] Saacan asupna agama Kristen, Asmat dipikanyaho sok perang sarta maham kana agama tradisional, ngan sanggeus asupna zending (misi agama) Walanda anu ngabarkeun Injil pada 1952, loba urang Asmat nu ngamimitian nyokot agama Kristen sarta ninggalkeun kapercayaan karuhunna.
Penduduk[édit | sunting sumber]
Nu nyicingan wewengkon kasebut dibagi jadi dua jumplukan utama; maranéhanana anu cicing di sapanjang basisir jeung maranéhanana nu cicing di pelosok.[2] Maranéhanana béda dina dialék, cara hirup, struktur sosial, sarta upacara. Walungan-walungan basisir dibagi deui jadi dua jumplukan, urang Bisman antara Sinesty sarta Walungan Nin, sarta jalma-jalma Simai. Kira-kira 70.000 Suku Asmat, suku wewengkon pangbadagna, anu sumebar di 100 désa di wewengkon nu legana kira-kira 27.000 km pasagi hirup di taneuh ranca pasang surut anu pohara badag.[2]
Festival ukiran kai[édit | sunting sumber]
Ukiran kai nu dijieun ku Sélér Asmat sok disambungkeun jeung dunya roh, mun teu kitu ukiran téh disebut teu ngandung prinsip éstétika nu objektif.[1] Loba seni nu asli ti Asmat di antarana nyaéta simbol peperangan, pengayauan, sarta pemujaan prajurit karuhunna.[1] Salila mangabad-abad Asmat éta riweuh jeung kaperluan pikeun nyenangkeun roh nini moyang, ngahasilkeun kakayaan rongkah anu dirarancang perisai, kano, angka pahatan, sarta drum. Ukiran kai Asmat dianggap salah sahiji di antara nu pangalusna di dunya.[1]


text:
Genetika
Genetika (tina basa Yunani genno Yevvώ= ngalahirkeun) hartina élmu gén, nurunna sipat, jeung variasi organisme. Kecap genetika (genetics kétang) munggaran dilarapkeun pikeun ngagambarkeun ulikan ngeunaan pola turunan jeung élmu variasi ku élmuwan Inggris William Bateson dina suratna ka Adam Sedgwick tanggal 18 April 1905.
Manusa mimiti ngalarapkeun pangaweruh genetika ti jaman prasajarah dina prakték doméstikasi jeung kawin seléktif tutuwuhan jeung sato ingon. Dina panalungtikan modérn, genetika nyadiakeun alat penting pikeun nyaliksik fungsi-fungsi gén. Dina hiji organisme, émbaran genetik umumna dibawa dina kromosom, dina wujud struktur kimiawi molekul DNAna.
Gén téh nyandikeun émbaran nu diperlukeun pikeun nyintésis runtuyan asam amino dina protéin, nu salajengna migawé rupa-rupa pancén dina nangtukeun fénotipe ahir organismena. Dina organisme diploid, alél dominan dina hiji kromosom bakal nguntup éksprési gén résésif. Frase nyandikeun mindeng dipaké nujul ka gén nu ngandung paréntah ngeunaan cara ngawangun hiji protéin. Modél dina gén nu nyandikeun protéinna. Konsép "hiji gén, hiji protéin" kiwari mah dianggap simplistik, kusabab bisa baé hiji gén ngahasilkeun rupa-rupa protéin, gumantung kana pangaturan transkripsina. Gén nu nyandikeun runtuyan nukléotida dina mRNA, tRNA jeung rRNA, diperlukeun pikeun sistésis protéin.
Genetika nangtukeun kalolobaan (tapi teu sakabéhna) panémbong hiji organisme, kaasup manusa, sarta meureun paripolahna. Béda lingkungan jeung faktor acak ogé mangaruhan pisan. Kembar (idéntik) monozigot, klon nu dihasilkeun tina awal meulahna hiji émbrio, mibanda DNA nu sarua, tapi béda kapribadian jeung sidik ramona. Tutuwuhan nu idéntik sacara genetik nu dipelak di iklim nu leuwih tiis biasana ngahasilkeun asam lemak nu leuwih pondok sarta leuwih teu jenuh sangkan henteu beku.
Sajarah[édit | sunting sumber]
Widang garapan genetika[édit | sunting sumber]
Tumbu kaluar[édit | sunting sumber]
Publikasi nu patali[édit | sunting sumber]
- Advanced Genetics
- American Journal of Human Genetics
- Annual Reviews of Genetics
- European Journal of Human Genetics
- Genes and Development
- Human Molecular Genetics
- Journal of Heredity
- Latest Genetics News
- Nature Genetics
- Nature Reviews Genetics (journal home)
- Nature Genome Gateway
- Pharmacogenetics
- Journal of Medical Genetics


text:
Formula Hiji
Formula 1 (Formula Hiji, F1, Formula One, atawa Formula Hiji), atawa lengkepna Kajuaraan Dunya FIA Formula Hiji (dina basa Inggris: The FIA Formula One World Championship) mangrupakeun salahsahiji kajuaraan balap mobil paling bergengsi di dunya. Kajuaraan ieu tos dimimitian ti taun 1950. F1 mangrupakeun hiji-hijina olahraga balap anu nami besarna tiasa nyaingan maenbal di sababaraha nagara di dunya. Mobil-mobil anu milu kompetisi dina F1 mangrupakeun mobil-mobil balap husus anu gancangna leuwih ti 300km/j.
Daptar eusi
Sajarah awal[édit | sunting sumber]
Lahirna F1 sareng dominasi Italia[édit | sunting sumber]
Balap F1 sabenerna tos dimimitian ti taun 1945, tepatna satutas Perang Dunia II. Ngan kakara dina taun 1947 Paniten anu ngurusna diadegkeun. Ngarana nyaeta Federation Internationale de l'Automobile (FIA), nu saterasna dipecenghulkeun nami Formula 1 ku ayana saran ti Enzo Ferrari.
Balap F1 resmi anu munggaran diayakeun nyaeta GP Eropa di sirkuit Silverstone, Inggris. Teras saacana oge digelar di Monaco, Swiss, Belgia, Prancis, sareng Italia. Awalna tim Alfa Romeo janten raja di ajang F1 ku ayana tilu pembalapna, Nino Farina, Juan Manuel Fangio sareng Luigi Fagioli. Gelar dunya munggaran eta ahirna kacekel ku leungeun Giuseppe Farina. Taun 1951 Fangio hasil ngarebut titel ti batur satimna. Tapi di ahir usum balapan, tim Alfa Romeo malah ngundurkeun diri ti F1, padahal di taun 1950-51 tim eta teh kacida ngarajana pisan.
Taun 1952-53 gelar dunya ragrag ka leungeun tim Ferrari ku pembalapna, Alberto Ascari. Teras di 1954, ku datangna deui tim Mercedes-Benz, Juan Manuel Fangio naek deui ka puncak tahta. Fangio keukeuh ojoy prestasina di taun 1955 (Mercedes), 1956 (Ferrari), jeung 1957 (Maserati).
Dominasi Inggris[édit | sunting sumber]
Mimiti 1958 tim-tim Inggris mimiti nunjukeun kaparigelanana di F1. Mike Hawthorn sacara teu di sangka-sanka jadi juara dunia 1958. Di taun eta, Hawthorn ngagabung jeung tim Ferrari. Sainganna nyaeta sasami pembalap Inggris, Stirling Moss ti tim Vanwall.
Tim Cooper oge nambahan kakuatan pasukan balap Inggris. Cooper mangrupakeun tim mimiti nu nyieun mobilna tina rangka blok mesin di beulah tukang. Sabenerna rancangan eta teh geus aya ti mangsa Dr. Ferdinand Porsche ngarancangna dua puluh taun katukang. Tapi teu aya tim anu hayang make rancangan eta. Tina asalna nyoba-nyoba, tim Cooper malah mampu bisa jadi juara dunia dina 1959-1960 ku pembalap Australia, Jack Brabham.
Di 1961 aturan balap robah deui. Ukuran mesin diturunkeun tina asalna 2500 cc jadi 1500 cc wungkul. Mobil anu aya akhirna dirobah jadi leuwih leutik jeung leuwih laun. Di fase periode ieu, tim Inggris mulai ngababat seep tim-tim sareng pembalap ti Italia. Ku ayana bantuan BRM, Graham Hill janten juara dunia 1962, teras di 1963 giliran Lotus anu juara. Lotus teras janten pelopor sasis monokok ngagentoskeun sasis heubeul anu beurat sareng berbahaya. Pembalap Lotus, Jim Clark nyumbangkeun juara dunia di taun 1963 jeung 1965. Ferrari kungsi naek ka tahta juara di 1964, tapi eta oge ku ayana pembalap Inggris, John Surtess, anu samemehna, Surtess teh mantan juara dunia MotoGP. Tepi ka kiwari di abad ka-21, John Surtess mangrupakeun hiji-hijina jalmi anu tiasa juara dunia di roda dua sareng roda opat.
Evolusi teknik[édit | sunting sumber]
Mesin (1966-1977)[édit | sunting sumber]
Di era ieu, kapasitas mesin robih deui. Tina asalna 1500 cc dinaekkeun janten 3000 cc. Tapi ieu teh malah janten masalah, sabab teu sadaya tim siap ku aturan eta. Tapi seperti biasa, aya wae anu cobi-cobi inovasi dina era tersebut. Jack Brabham, mantan juara dunia 1959-1960 nu ayeuna tos gaduh tim balap nyalira tiasa manfaatkeun eta peraturan. Kalayan bantuan pasokan mesin tin Repco Engine Australia, Brabham janten juara dunia deui di taun 1966. Taun satuluyna, Denny Hulme, rerencangan satim Brabham naek ka singgasana.
Perkembangan mesin beuki rea ku ayana mesin DFV terbaru ti Ford. Awalna eta mesin teh ngan dianggo ku tim Lotus. Tapi ku sabab ferformana alus sareng hargana anu mirah, mesin eta teh dianggo ku sadaya tim F1 (kajaba Ferrari). Jadi intina mah kaleuwihan tim di zaman DFV ditangtukeun ku kahebatan pembalap sareng mekanik dina ngolah mesin sareng rancangan mobil.
Di 1968 Graham Hill kaluar deui janten juara dunia. Di taun ieu, sisi aerodinamika mulai janten perhatian utama. Tur keur munggaranana, mobil balap mulai ngagunakeun jangjang anu fungsina jang ngikis hambatan angin. Di taun eta oge, ban slick (botak tanpa garis) mulai dikembangkeun. Hasil tina inovasi eta, mobil beuki kadieu beuki ramping jeung hampang.
Kajayaan mesin DFV anu ngadominasi F1 di akhir 1960-an mulai meunang panantang serius di awal 1970-an. Ferrari mulai bangkit deui. Niki Lauda janten juara dunia di taun 1975 dan 1977. Pembalap Ferrari sejena, Jody Schekter naek ka podium juara dunia di taun 1979.
Teknik (1977-1989)[édit | sunting sumber]
Di akhir 1970-an, pengembangan tehnologi ngajadikeun rupa mobil F1 janten leuwih handap tur ampir paantel jeung taneuh (aspal). Di 1977-78, Lotus ngenalkeun mobil kalayan konsep ground effect. Ceuk sang penciptana, Colin Chapman, aliran udara di handap mobil nalika mobil maju bisa ngabantu fungsi jangjang dina ningkatkeun kacepatan.
Bentuk rupa mobil anu leuwih rumit kemudian muncul. Saterasna muncul istilah sliding skirt, nyaeta plat panutup tambahan antara body mobil jeung aspal. Skirt teh fungsina jang aliran angin di handap mobil sangkan teu berhamburan kamana-mana tapi langsung ka pengker mobil. Ku kituna, mobil narima daya tekan anu disebat downforce. Ku lantaran ayana downforce, mobil moal langsung ngalayang sanajan majuna kacida gancangna oge.
Konsep eta buahan manis taun 1978. Mario Andretti ti Amerika janten juara dunia jang tim Lotus. Dua taun saatosna, Williams F1 berhasil nyampurnakeun konsep ground effect tur hasilna Alan Jones janten juara dunia 1980.
Mesin Turbo (1977-1989)[édit | sunting sumber]
Konsep mesin turbo sabenerna tos aya di F1 ti Juli 1977 nalika tim Renault ngenalkeun mesin turbo 1500 cc, anu diluar dugaan tiasa ngimbangan mesin normal 3000 cc milik DFV Ford. Sayangna tim-tim anu aya (kaasup Ferrari) masih percaya kana mesin konvensional. Sanajan mesin turbo tiasa meunang hiji balapan di taun 1978, teu aya tim sanes anu serius kana mesin ieu tepi ka taun 1983. Di taun eta, BMW nyobian mesin turbo anu dipasok ka tim Brabham, tur ahirna sukses, dimana di akhir musim Nelson Piquet akhirna naek janten juara dunia.
Saatos kaberhasilan Brabham sareng BMW, sababaraha pabrikan mulai ngalirik mesin turbo. Misalna TAG-Porsche anu kerjasama sareng McLaren atawa Honda sareng tim Williams. Mesin turbo teras ngadominasi era 1980-an. Ukur Ferrari anu teu milu sibuk ku mesin Turbo. Prestasi Ferrari di era 1980-an oge nyirorot pisan, ngadadak janten awon.
Sayangna, mesin turbo anu gancang teh sering nyababkeun kacilakaan. Akhirna dina tungtung taun 1989, FIA ngalarang digunakeunana mesin turbo. Tapi ragam teknik di F1 teu eureun. McLaren teras nimukeun sasis bahan carbon, tur Ferrari nimukeun girboks semi otomatis sareng tuas transmisi anu nempel di setir.
Di musim 1989, kapasitas mesin naek janten 3500 cc. Tapi lima taun saatosna, kapasitas mesin turun deui janten 3000 cc. Panyababna nyaeta kacilakaan tragis anu nyababkeun Ayrton Senna sareng Roland Ratzenberger pupus di sirkuit Imola. Antara 1989-1995, tim bebas ngembangkeun mesin sadaekna. Aya nu nganggo V8, V10, sareng V12. Tapi ku sabab hayang nyeragemkeun konfigurasi, akhirna FIA mutuskeun mulai 1996 sadaya tim anu turun di F1 wajib ngagunakeun mesin V10 3000 cc. Kameunangan terakhir mesin V12 nyaeta di GP Kanada 1995 nalika Ferrari Jean Alesi finish kahiji. Sabenerna, usulan panggunaan mesin V10 teh datang ti tim Ferrari anu prestasina di era 1990-an teh masih sami sapertos era 1980-an.
Komputerisasi (1990-an)[édit | sunting sumber]
Era 1990-an ditandai ku ayana perkembangan komputer. Di F1 di era 1990-an perkembangan teknik anu ujungna kana alat elektronik berkembang pesat. Tina asalna mekanis manual janten otomatis komputer. Konsep drive-by-wire muncul. Jadina nyupiran mobil F1-teh rada sami jeung maen video game di PlayStation.
Ku sabab kitu, daek teu daek biaya anu dikaluarkeun jang riset ngaageungan. Akhirna sababaraha tim kolaps, anu tungtungna bangkrut. Diantarana anu bangkrut teh tim Brabham sareng Lotus.
Abad 21[édit | sunting sumber]
Dominasi Ferrari[édit | sunting sumber]
Awal dominasi Ferrari di abad 21 tos dimimiti saprak tim beureum eta janten juara konstruktor taun 1999 ngaliwatan Eddie Irvine sareng Mika Salo. Teras di taun 2000 tepi ka 2004 tim eta teras-terasan janten juara dunia lewat Michael Schumacher. Kimi Raikkonen, Fernando Alonso, sareng Juan Pablo Montoya sempet masihan perlawanan ketat di 2003, tapi di akhir, Schumi janten juara dunia deui.
Sayangna gambaran juara dunia Ferrari teh kadang-kadang malah dibungbuan ku tampilan anu kirang sedap. Salahsahijina di GP Austria 2001 nalika Schumi naek ka P2, dimana Rubens Barrichello ngelehan akibat team order. Paling parah di musim 2002, di balapan anu sami, Rubens Barrichello anu harusna meunang ngelehan deui ka Schumacher. Schumacher memang meunang GP Austria 2002, tapi manehna oge kudu narima denda 1 juta dollar ku FIA.
Evolusi mobil[édit | sunting sumber]
Taun 2005, Ferrari akhirna eleh oge. Salasahiji sababna nyaeta panggunaan ban anu teu meunang leuwih ti dua set salila balapan. Gelar di 2005 jatuh ka tangan Fernando Alonso. Alonso teras nyetak sejarah, diantarana juara dunia termuda, juara balapan termuda, sareng pamegang pole termuda.
Di musim 2006 kapasitas mesin turun janten 2400 cc konfigurasi V8. Alasanna mesin V10 beuki kadieu beuki gancang tur ngabahyakeun. Di 1995 kakuatan mesin V10 nyaeta 750bhp, tapi di 2005 kakuatanna ampir tepi ka angka 1000bhp.
Minangka juara dunia pertama di era V8 2400 cc nyaeta Fernando Alonso. Teras di musim 2007 Ferrari naek deui ka luhur. Kimi Raikkonen janten juara dunia anyar. Sateuacanna, dua kandidat kuat juara musim 2007, Fernando Alonso sareng Lewis Hamilton anu ngagabung di tim McLaren malah saling perang sodara. Kajadian ieu tangtu nguntungkeun tim Ferrari.
Komersialisasi[édit | sunting sumber]
Awalna F1 teh sawates ajang nyalurkeun hobi babalapan urang Eropa. Tipayun, di era 1950-an anu janten pembalap F1 teh seuseueurna mah nu baleunghar. Tapi kondisi eta mulai robih di awal 1970-an dimana sababaraha sponsor mulai asup ka F1. Ku sabab kitu, di zaman eta teh, janten pembalap F1 teu kedah nu beunghar wae. Jalma biasa oge gaduh kasempetan, asal aya sponsor.
Tungtutan sponsor mulai ngadominasi F1 di pertengahan 1970-an. Diantarana nyaeta nyebarkeun informasi F1 ka sakuliah dunya. Laun-laun F1 janten ajang balapan kasohor di dunia. Nincak ka 1990-an, nami F1 tos sajajar sareng Piala Dunia Maenbal atau Olimpiade. Tapi kedah dicatet, Piala Dunia sareng Olimpiade digelar opat taun sakali. Sedengkeun F1 digelar unggal taun dina 17 (atawa 18) lomba babalapan di sakuliah dunia ieu.
Zaman ayeuna, janten pagawe atau pembalap di F1 tiasa ngandelkeun dompet anjeun sadaya ku lantaran perputaran duit di F1 tina hasil promosi ka seluruh dunia sareng hak siar TV. F1 teh disiarkeun sacara langsung atawa tunda di 210 nagara lewat TV sareng radio.
Kahebatan promosi F1 ieu teh mangrupakeun salasa hiji jasa ti Mr. Bernie Ecclestone. Di tangan manehna, F1 nu asalna olahraga biasa disulap janten olahraga menarik. Memang sapopoena Mr. Ecclestone teh sifatna tangan beusi. Tapi berkat jasana, F1 tiasa ekspansi ka sakuliah dunia. Sanajan ayeuna aya ajang-ajang balapan lain sapertos IndyCar, A1GP, atawa Superleague Formula, tapi teu tiasa dibantah yen fans F1 masih leuwih seeur dibanding ajang-ajang balapan anu sanes.
Tumbu kaluar[édit | sunting sumber]
- Official sites
- Formula1.com — The official site of Formula One Management; contains schedules, race results, live timing during each race, the official F1 shop, and some news
- Current regulations — from the FIA website
- Drivers Hall of Fame — A list of World Champions with links to short biographies from the official Formula 1 website.
- News and reference
- autosport.com — Motorsport news, articles and analysis. Formerly known as AtlasF1
- TotalF1.com — Formula 1 news portal
- GrandPrix.com — F1 news and a Grand Prix encyclopedia
- F1 at itv.com — News, pictures, and commentary from ITV, F1's British broadcasters; also from Matt Bishop and F1 Racing magazine
- Animated F1 Car Guide
- 2008 F1 Spotters Guide — free download PDF
- History
- AutocourseGPA.com — historical results and statistics and images since 1950
- F1DB — Results, statistics
- 4mula1 — Results and statistics since 1950


text:
Bénsin
Bénsin atawa béngsin nya éta minyak nu saperti cai pikeun ngahirupan jeung ngajalankeun mobil, motor, jeung sajabana.[1] Bensin asalna tina minyak tanah.[1] Bensin wangunna cairan, hampang, gampang robah jadi saab, sarta gampang kabeuleum.[2] Bensin nya éta campuran ti hidrokarbon, nyaéta sanyawa anu diwangun ti karbon sarta hidrogen.[2] Ngaran "gasoline" (bénsin), asalna tina "gas".[2] Bénsin dipaké alatan bénsin éncér, jadi gampang dirobah jadi gas di jero silinder.[2] Sanggeus bénsin dibeuleum, zat éta ngabeuleum ampir sacara tuntas sarta ninggalkeun saeutik pisan limbah.[2] Dina ngabeuleumna, bénsin ngahasilkeun leuwih loba panas ti bahan beuleum éncér séjénna dina jumlah anu sarua.[2]
Bensin asalna ti sawatara hal, tapi anu pangpentingna nyaéta minyak alam nu atah, atawa minyak taneuh, anu kapanggih di jero cadangan-cadangan di handapeun taneuh.[2] Bénsin dipisahkeun ti minyak taneuh ku hiji prosés anu dingaranan "distilasi". Minyak éncér disimpen di jero tempat-tempat badag, anu dingaranan "still", sarta dipanaskeun nepi ka suhu kira-kira 400 derajat Fahrenheit.[2] Panas ieu cukup keur nguapkeun kira-kira saparapat minyak taneuh anu ngandung hidrokarbon-hidrokarbon anu ngagolak dina suhu anu pangrendahna.[2]
Saab dialirkeun ngaliwatan pipa-pipa anu ditiiskeun ti luar ku kituna jadi cairan deui (dipadatkan).[2] Distilasi diulang, sarta bénsin dimurnikeun atawa disuling.[2] Nilai bénsin gumantung dina hasilna, nya éta sabaraha mil jarak anu ditempuh mobil pér galon bénsin atawa sabaraha mil jarak anu ditempuh kapal udara dina kecepatan luhur.[2] Ku bénsin basajan nu geus disuling, kadéngé sora ngetok-ngetok di jero mesin.[2] Lamun bénsin ngabalukarkeun sora ngetrokan, hasilna goréng, alatan bénsin éta ngabeuleum kalayan goréng.[2] Jadi unsur-unsur "anti ketok" nu tangtu ditambahkeun ambéh sora mesin jadi leuwih alus.[2] Hal éta dingaranan bénsin "oktan luhur". Kiwari, geus dihasilkeun tingkat-tingkat bénsin oktan luhur anu beuki alus ambéh mobil urang bisa leumpang kalayan leuwih alus.[2]


text:
Curug Bangkong
Curug Bangkong nya éta obyék wisata di Kabupatén Kuningan di désa kertawirama.[1] Curug bangkong ngabogaan jangkung 23 méter kalayan rubak kira-kira 3 méter. [1] Daya cai Curug ieu perenahna lamun usum hujan datang, jumlah cai nambahan leuwih gedé nu ngajadikeun curug kabeulah jadi dua.[1] Sajaba éta kaéndahan curug, tétéla aya hal anu séjén mangrupa carita-carita ti dunya séjén anu sok ngawarnaan di mana ayana. [1] Béjana, loba nu datang datang ka curug ieu teu saukur ulin, tapi pikeun tujuan séjén, kawas néangan berkah sarta moro kesaktian. [1]
Sajarah[édit | sunting sumber]
Nurutkeun carita ti masarakat sakitar curug, baheula basa aya saurang kolot ngaranna Wiria, asalna ti Ciamis. [2] Manéhna sok tapa di unggal tempat, anu keur ngalalana. [2] Teu kahaja manéhna manggihan hiji curug . [2] Tuluy manéhna hayang tapa di éta curug pikeun nambah kasaktian.[2] Ogé manéhna yakin lamun di tempat éta ogé manéhna baris bisa ilafat. [2] Singket carita, manéh ngajarkeun masarakat ngajieun gula beureum anu tuluy jadi pakasaban sapopoé masarakat désa Kertawirama.[2] Hiji waktu, Wiria anu disebut abah Wiria ku masarakat désa Kértawirama ngarasa aya anu ngahareosan pikeun tapa deui di éta curug, harita tapana lain sapoé atawa dua poé tapi mangtaun-taun nepi ka masarakat hariwang abah wiria moal balik deui.[2] Sabada éta masarakat néang abah wiria ka curug tapi teu kapanggih dedegannana, nepi ka masarakat nyimpulkeun yén Abah wiria ngajirim jadi bangkong sabab saprak abah Wiria teu kapanggih sok aya sora bangkong padahal di sabudeureun curug jarang kapanggih bangkong.[2] Tidinya éta curug dingaranan curug bangkong, sabab dipercaya curug éta di jagaan ku abah wiria anu ngajelma jadi bangkong.[2]


text:
Lewis Hamilton
Lewis Hamilton (babar di Stevenage, Inggris, 7 Januari 1985), nyaeta salah sahiji pembalap dina ajang balap Formula 1. Manehna nyandang gelar Juara pembalap Formula 1 taun 2008 waktos nyupiran mobil tim McLaren.
Karir F1[édit | sunting sumber]
Pertama kali tampil di ajang F1 taun 2007, waktos McLaren ngumumkeun susunan pembalapna, manehna waktos eta berpasangan sareng Juara Dunia pembalap sateuacanna Fernando Alonso, janten pembalap utama McLaren di taun 2007. Dina klasemen akhir pembalap, Hamilton nempatan posisi runner up ngan eleh hiji poin ti juara dunia taun eta Kimi Raikkonen ti Ferrari.
Taun 2008, Fernando Alonso kaluar ti tim McLaren balik deui ka Renault, kusabab manehna kuciwa jeung ngarasa dianaktirikeun ku McLaren, tim akhirna milih Heikki Kovalainen ti Finlandia jang maturan Hamilton janten pembalap utama McLaren. Taun ieu mangrupakeun puncak karir Hamilton, kusabab di taun ieu anjeunna ngaraih gelar Juara dunia pembalap taun 2008 ngelehkeun Felipe Massa ti Ferrari oge ngan unggul 1 poin saatos berhasil lebet finish di posisi ka 5 di GP Brazil. Hasil ieu nyieun anjeunna nyetak sejarah janten Pembalap Formula 1 termuda nu bisa janten juara dunia pembalap nu sateuacanna dicepeng ku Fernando Alonso.
Taun 2009, anjeuna berpartisipasi nyandang gelar sebagai juara bertahan F1. Namun hanjakal performa mesin Mercedes McLaren teu mampu nyaingan performa mesin Mercedesna Brawn GP jeung Renaultna RBR di awal awal musim, hal ieu nyebabkeun Hamilton teu tiasa mertahankeun gelarna jeung kapaksa mung nempatan urutan 5 di klasemen akhir pangkereun Jenson Button, Sebastian Vettel, Rubens Barrichello sareng Mark Webber.
- 2007, F1 - McLaren-Mercedes, runner-up pembalap.
- 2008, F1 - McLaren-Mercedes, juara dunia.
- 2009, F1 - McLaren-Mercedes, urutan ka-5.
- 2010, F1 - McLaren-Mercedes.


text:
Red Bull Racing
Red Bull Racing (salanjutna biasa disebat RBR) mengrupakeun salah sahiji tim balap Formula 1 anu asalna ti Austria. Tim balap ieu mangrupakeun akusisi ti tim Jaguar Racing anu mundur di akhir taun 2004. Anu gaduh tim ieu nyaeta jutawan Austria anu ngagaduhan pabrik inuman energy Red Bull, Dietrich Mateschitz.
Tim RBR kungsi diperkuat pembalap Skotlandia David Coulthard anu ayeuna janten konsultan tim. Tim ieu ngaraih kameunangan perdanana di GP China 2009 lewat pembalap Sebastian Vettel. Samentara di GP Jerman 2009, giliran Mark Webber anu janten jawara, sakaligus janten gelar jawara balapan kahiji kanggo pembalap Australia tersebut.


text:
Kabupatén Tangerang
- Keur artikel kota kalayan ngaran nu sarua, tempo Kota Tangerang.
Kabupatén Tangerang nyaeta hiji kabupatén di Propinsi Banten, Indonésia. Ibukotana Tigaraksa. Kabupatén ieu perenahna di kuloneun Jakarta; wawatesan jeung Laut Jawa di kaler, Propinsi DKI Jakarta di wetan, Propinsi Jawa Barat jeung Kabupatén Lebak di kidul, sarta Kabupatén Serang di wetaneunnana.
Geografi[édit | sunting sumber]
Sabagean gede wewengkon Tangerang mangrupakeun dataran handap. Walungan Cisadané, walungan pangpanjangna di Tangerang, ngalir ti kidul tur ngamuara ka Laut Jawa.
Tangerang mangrupakeun wewengkon perkembangan Jakarta. Sacara umum, Kabupaten Tangerang bisa dikelompokkeun jadi tilu wewengkon kamekaran, nyaeta:
- Puseur Pertumbuhan Wilayah Serpong, ayana di beh wetan (wawatesan jeung Jakarta), difokuskeun minangka wewengkon padumukan jeung komersial.
- Puseur Pertumbuhan Balaraja jeung Tigaraksa, ayana di beh kulon, difokuskeun minangka daerah sentra industri, padumuan, jeung puseur pamarentahan.
- Puseur Pertumbuhan Teluk Naga, ayana di wewengkon basisir, fokus utamana industri pariwisata alam jeung bahari, industri maritim, perikanan, pertambakan, jeung palabuan.
Sabagean pangeusi Tangerang kalolobaannana digarawe di Jakarta. Sababaraha perumahan mibanda fasilitas lengkep, sahingga jadi kota mandiri; di antarana nu kasohor nyaeta: Bumi Serpong Damai, Lippo Karawaci, jeung CitraRaya.
Babagian administratif[édit | sunting sumber]
Kabupaten Tangerang ngawengku 26 kacamatan, nu dibagi deui jadi sajumlah desa jeung kalurahan. Puseur pamarentahannana aya di Kacamatan Tangerang.


text:
Demi Lovato
Demi Lovato (lahir di Albuquerque,20 Agustus 1992 ) nya éta saurang panyanyi kabangsaan Amérika. Demi ngajalakeun masa leutikna di Dallas. Album perdana ieu téh Don't Forget anu dirilis dina 2008. Saméméh ngarilis album kahiji, anak kadua ti tilu duduluran ieu kungsi menyanyi pikeun album kompilasi film Camp Rock jeung judul lagu “This Is Me“.
Demi ngamulai karir di dunya musik liwat lagu This Is Me anu asup dina album original soundtrack Camp Rock (2008). Sataun saterusna, Rini geus boga album perdana Don't Forget (2008) kalayan hits single “Don't Forget” sarta “La La Land” anu bergenre genre pop rock. Dina album ieu Rini suksés meunang pangrojong ti sawatara panyipta-panyipta, antara séjén Miley Cyrus sarta Jonas Brothers. Saterusna dina pertengahan taun 2009, Syahrini ngarilis album “Here we go Again”.
Lagu Skyscraper meunang sentuhan béda. Aransemén musik dijieun ku Joe Jonas anu geus biasa jeung karakter vocal Demi. Pangalama Joe Jonas berkarir di industry musik salila 3 taun méré warna sorangan pikeun lagu “Skyscraper”. Ditambah improvisasi Syahrini nyieun lagu ieu kadéngé ‘Skyscraper’. Leuwih powerfull sarta nonjolkeun range vokalna anu beuki asak sarta pinuh kalayan penjiwaan. Urang baris terhanyut sarta ngarasa “teu biasa lamun teu ngadéngé sora Princess Demi”.


text:
IDUL FITRI WAKTUNA PIKEUN BABAGI
Ku : Penyuluh Agama Islam Kec. Lebakwangi Kab. Kuningan
السلام عليكم ورحمة الله وبراكاته
ألَحَمْدُللهِ الَّذِي جَعَلَ اليَوْمَ عِيدًا لِعِبَدِهِ المُؤمِنِينَ وَخَتَمَ بِهِ شَهْرَالصِّيَامِ لِلْمُخْلِصِيْنَ، وَجَعَلَ فِى طَاعَتِهِ عِزَّالدُّنْيَا وَالأَخِرَةِ لِلطَّائِعِينَ وَفِى مَعْصِيَتِهِ ذُلَّّ الدَّارَيْنِ لِلْعَاصِين. أَشْهَدُ أنْ لاَإلهَ إلاّاللهُ وَحْدَهُ لَاشَرِيكَ لَهُ شََهَادَةً بِهَا تَطْهُرُالقُلُوْبُ مِنَ الغِشِّ اللَّعِيْنَ وَأشْهَدُ أنَّ مُحَمّدًأ عَبْدُهُ وَرَسُولَهُ اَطْوَعُ الخَلْقِ لِرَبِّ العَلَمِينَ. أللّهُمَّ صَلىَّ وَسَلِّم عَلَى سَيِّدِنَا وَمَوْلَنَا مُحَمَّدوَعَلَى ألِهِ وَأصْحَابِهِ المُجَاهِدِينَ. أمَّا بَعْدُ قَالَ اللهُ تَعَالَى أعُوْذُ بِاللهِ مِنَ الشَّيْطَانِ الرَّجِيْمِ "يَآأيُّهَاالّذِيْنَ آمَنُوْا اتَّقُوااللهَ حَقَّ تُقَاتهِ وَلاَتَمُتُنَّ إلاَّوَأنتُمْ مُسْلِمُوْنَ.
Allahu Akbar, Allahu Akbar, Allahu Akbar
Para sadarek kaum muslimin sidang ’id anu mulya
Puji sinareng syukur mangga urang sanggakeun ka kersana gusti nu maha suci Allah SWT, kalayan rahman sareng rahim-Na urang sadaya dina danget ieu, poe ieu, jam ieu, menit ieu sareng detik ieu masih keneh dipaparin kasehatan tur kasempatan pikeun ngalaksanakeun shalat ’idul fitri 1430 Hijriyah saparantos sasasih lamina urang ngalaksanakeun ibadah puasa. Mugia salamina urang tiasa syukuran kana nikmat anu kacida ageung ieu. Sabab sakapeungan urang sok mopohokeun kana nikmat kasehatan berharga ieu. Mugia ngajantenkeun emutan urang sadaya, sabab teu saeutik dulur-dulur urang anu teu tiasa ngalaksanakeun shalat idul fitri dina poe ieu, kulanataran gering atawa parantos mayunan ngantunkeun urang sadaya.
Sholawat miwah salam mugi salamina dicurahkeun ka junjunan urang sadaya baginda Rasulullah Muhammad SAW, miwah kulawarga, sahabat, teu kakantun kanggo urang sadaya anu tetep tumatep numutkeun kalayan nurutkeun kana ajaran mantena. Sakumaha Allah sareng Malaikat shalawatan ka kanjeung Nabi Muhammad saw, dina al-Qur’an surat Al-ahzab ayat 56, Allah swt ngadawuh :
إِنَّ اللَّهَ وَمَلائِكَتَهُ يُصَلُّونَ عَلَى النَّبِيِّ يَا أَيُّهَا الَّذِينَ آمَنُوا صَلُّوا عَلَيْهِ وَسَلِّمُوا تَسْلِيمً
Hartosna : ”Saestuna Allah katut Malaikat-malaikat-Na ngucapkeun salawat ka Nabi. Yeug jalma-jalma nu ariman ! arucapkeun salawat ka manehna jeung ucapkeun salam kalayan saestuna”
Allohu Akbar, Allohu Akbar, Allohu Akbar
Para sadarek kaum muslimin sidang ’id anu mulya
Dina salah sawios hadis riwayat Imam Abu Dawud, dicarioskaeun yen hiji mangsa nalika Ralulullah SAW bade angkat ngalaksanakeun shalat idul fitri, di tengah jalan Nabi mendakan budak leutik bari ditararanjang dada keur ceurik eueuriheun, padahal ningali batur sapantarnamah keur arulin di lapangan bari ting cikikik seuseurian kusabab bungah ayeuna poe lebaran. Ningali kaayaan kitu, Nabi ngarasa heran jeung panasaran ka eta budak nu keur ceurik, tuluy ditepungan ku Nabi bari ditaros : ”Kunaon maneh ceurik? nyaho ieu teh poe lebaran?, naha teu milu ulin jeung batur maneh di lapang?”. Budak ngajawab : ”Abdi ge teurang ieu teh poe lebaran. Ngan abdimah teu boga alat pikeun ngabungahkeun diri, batur mah wajar wae bungah ge da marake baju nu hade bari jeung marawa duit pamere ti kolotna ”. Nabi nanya deui ka eta budak kusabab panasaran hayang apal latar belakangna : ”Naha lain menta ka kolot maneh?.” Puguh wae mun kolotna aya mah!”, cek eta budak. ”Naha kamana atuh kolot maneh?”, saur Nabi SAW. ”Pun Bapa tos maot nalika perang ngabela agama Allah, ari Ibu, saparantos nikah deui tara pisan merhatikeun malahan mopohokeun abdi”, jawab eta budak. Reuy harita keneh Nabi nyaclakkeun cai mata mireung jawaban ti eta budak. Nabi tuluy nanya : ”Kersa teu lamun maneh dijadikeun anak ku Kaula, jeung Aisyah jadi indung maneh ?”. ”Kersa pisan”, cek eta budak. Harita keneh budak diais terus dibawa ka bumina kanjeug Nabi. Di bumina, ku Aisyah isteri Nabi, budak teh dimandian, dibersihan terus dibajuan ku baju nu panghadena. Budak anu tadina deukil, bari teu make baju jadi bersih, rapih, bari jeung seungit. Bari jeung bungah, budak teh kaluar ti bumina kanjeung Nabi rek nepungan baturna, bari sasauran : ”Abdi, budak nu pangbagjana poe ayeuna, sabab Nabi Muhammad parantos jadi bapa abdi sareng ‘Aisyah ibu abdi”.
Nurutkeun riwayat anu nembean, aya hiji pelajaran pikeun urang sarerea dina nalika nyanghareupan lebaran. Nyaeta, dina poe lebaran ieu, saeuyana tong aya jalma anu sedih. Kaum muslimin sadayana kudu nunjukeun rasa bungah, saparantos sasasih lamina ngajalankeun ibadah puasa. Sok komo deui pikeun burudak nu te boga indung bapa alias yatim piatu, sanajan marenahna teu apal kana hakekat lebaran, tapi pikeun maranehna ulah sampe boga rasa sedih atawa ceurik kulantaran teu boga baju atawa teu boga duit jang jajan.
Salaku jalma nu iman, urang keudah merhatikeun kaayaan di lingkungan urang sadaya. Bisi aya dulur atawa tatangga anu sedih lantaran teu boga nanaon, sabisa-bisa urang keudah ngabantu. Sakumaha parantos dicontoan ku kanjeung Nabi. Anjeuna parantos ngajadikeun budak yatim anu tadina ceurik jadi seuri, anu tadina seudih jadi bungah, anu tadina deukil jadi bersih, sabab eta budak dimadian tur dipasihan bajuan ku baju nu panghadena bahkan nepi ka diangkat ku Nabi jadi putrana.
Allohu Akbar, Allohu Akbar, Allohu Akbar
Para sadarek kaum muslimin sidang ’id anu mulya
Lebaran atawa Idul fitri disebut oge poe kameunangan. Disebut kameunangan kusabab salami sasih lamina urang tos perang ngalawan hawa nafsu. Hawa nafsu saur kanjeng Nabi mangrupikeun musuh nu panggedena. Sakumaha dina hiji riwayat disebatkeun : ”Nalika Rasulullah katut para sahabatna rengse perang ngalawan 1000 kafir Quraisy anu disebut perang Badar. Anjeuna ngadawuh: "cek keneh urang sadaya parantos ngalakona jihad leutik tur bakal nyanghareupan jihad anu leuwih gede”.. Para sahabat heran, lantaran aranjeuna nyangka yen perang Badar mangrupikeun jihad anu gede kumargi loba korban tur loba pangorbanan. Tuntungna sahabat nanya "Jihad naon deui anu leuwih gede ti batan perang Badar ya Rasulullah ?". Jawab Rasulullah : "Puasa, nyaeta jihad merangan hawa nafsu".
ul fitri poe anu kacida nikmat tur mikabungah pikeun jalma-jalma muslim anu meunang perang ngalawan hawa nafsu. Nyaeta, jalma-jalma anu ngalaksanakeun puasana kalayan ikhlas tur bener nurutkeun syariat ajaran Islam. Puasa nu bener cek agama lain ngan ngan sa ukur nahan lapar, dahaga jeung jima wungkul, tapi kalakuan jeung omongan kudu puasa tina bohong, nipu, curang jeung hianat. Salain ti eta, salami puasa, urang kudu ngalobakeun amal kahadean, boh keur diri sorangan atawa keur masyarakat. Keur diri sorangan, contona ngajalankeun shalat tarawih, tadarus al-qur’an jeung ibadah sejena. Keur masyarakat atawa sosial, nyaeta urang kudu berehan mere maweh ka tatangga atawa baraya, sedekah ka jalma anu butuh tutulung kanu susah atawa mere sumbangan jeung keperluan sosial sejena.
Salami puasa, umat Islam dididik jeung dilatih sangkan ngabogaan sikap nya’ah, karunya, jeung berehan ka jalma-jalma fakir, miskin jeung budak yatim. Islam mangrupiekun agama nu sangat peduli ka jalma-jalma nu teu mampu. Ku kutina dina setiap ibadah mahdhoh anu diwajibkeun ka jalma Islam kudu dibarengan ku akhlak nu hade ka fakir miskin. Bahkan, moal sampurna Islam hiji jalma, lamun eta jalma loba ngalaksanakeun ibadah mahdhoh ka gusti Allah, tapi teu dibareungan ku sikap berehan. Jalma anu rajin shalat na, tapi sok ngewa ka budak yatim, tara barang bere kanu miskin, eta jalam cek al-qur’an kaasup kana jalma anu ngabohongan agama. Sakumaha dina dawuhan gusti Allah :
أَرَأَيْتَ الَّذِي يُكَذِّبُ بِالدِّينِ ﴿١﴾ فَذَلِكَ الَّذِي يَدُعُّ الْيَتِيمَ ﴿٢﴾ وَلَا يَحُضُّ عَلَى طَعَامِ الْمِسْكِينِ ﴿٣﴾ فَوَيْلٌ لِّلْمُصَلِّينَ ﴿٤﴾ الَّذِينَ هُمْ عَن صَلَاتِهِمْ سَاهُونَ ﴿٥﴾ الَّذِينَ هُمْ يُرَاؤُونَ ﴿٦﴾ وَيَمْنَعُونَ الْمَاعُونَ ﴿٧﴾
Hartosna :
”Naha maneh nyaho jalma-jalma nu ngabohongan agama?. Nya kitu teh jalma nu nolak (kana mere hakna) budak yatim. Jeung tara daek nguar ngajak mere dahar kanu miskin. Ku kituna kacilakaan pikeun jalma-jalma nu sok sholat. Nyaeta jalma-jalma nu mopohokeun jeung ngalalaworakeun sholatna. Nyaeta jalma nu riya (hayang kapuji) sarta tara daek tulung tinulung.
(QS. Al-Ma’un : 1-7)
Berehan mangrupikeun sikap anu mulya. Sabalikna, kikir atawa medit cap jahe kaasup pagawean anu hina. Jalma nu iman moal ngabogaan sikap kikir atawa medit, sabab manehna nyaho yen sagala harta banda anu dibikeun ka manehna mangrupikeun amanat ti gusti Allah swt. Rezeki anu dipasihan ku Gusti Allah, lain pikeun sorangan tapi aya hakna pikeun batur. Di dinya kudu dikaluarkeun tina sabahagian rezekina kujalan ngaluarkeun zakat, infak atawa sodakoh.
Rasulullah ngadawuh:
”Jalma anu berehan atawa dermawan deukeut ka Allah, deukeut ka manusa, jeung deukeut kana surga. Jalma bodo tapi berehan leuwih dipikacinta ku Alloh tibatan jalma pinter tapi kikir”. (HR. Thabrani)
Allohu Akbar, Allohu Akbar, Allohu Akbar
Para sadarek kaum muslimin sidang ’id anu mulya
Di zaman kiwari, anu disebut zaman globalisasi, beuki loba jalma kaya, tapi oge beuki loba jalma sangsara atawa miskin. Cek para ahli ilmu sosial, ari miskin teh aya duai rupa.
Kahiji, jalma miskin kulantaran maranehana sorangan. Moal aya jalma nu hayang hirup miskin, tapi kadang-kadang kondisi lingkungan anu ngakibatkeun maranehna jadi jalma miskin.
Kadua, jalma miskin kulantaran nasib. Teu saeutik budak anu dilahirkeun dina kulawarga nu miskin, manehna rek sakola oge hese kusabab teu boga biaya, kusabab teu sakola manehna teu boga pangabisa, kusabab teu boga pangabisa, manehna teu boga pagawean nu layak, kusabab teu boga pagawean nu layak manehna jadi jalma miskin.
Kabodohan jeung kamiskinan mangrupikeun mata rantai setan anu kudu ku urang di pegatkeun. Kabodohan jeung kamiskinan lain ngan ukur tanggungjawab kuwu, camat, bupati, gubernur atawa presiden, tapi tanggungjawab urang sarerea salaku warga negara. Lamun pamarentahna merhatikeun kana masalah kabodohan jeung kamiskinan, urang salaku rakyatna kudu ngadukung. Salah sawios program pamarentah dina ngentaskeun kabodohan nyaeta program wajib belajar salapan tahun (JARDIKNAS), sakola gratis pikeun barudak SD sampe SMP. Ku kituna program ieu kudu didukung ku urang salaku rakyatna, sangkan barudak atawa generasi urang kapayun tiasa jadi jalma-jalma anu pinter jeung jauh tina kafaqiran. Sabab saur kanjeung Nabi, kafaqiran dekut kana kakufuran.
Allohu Akbar, Allohu Akbar, Allohu Akbar
Ma’asyirol Muslimin Rohimakumulloh
Dina poe anu fitri ieu, khotib umajak ka sadayana kaum muslimin, saparantos bubar ti ieu tempat, mangga urang sasarangen ngayakeun silaturahim. Menta hampura ka dulur-dulur nu deukeut boh nu jauh, tatangga, atawa saha wae anu kenal jeung urang. Datangan dulur-dulur urang anu miskin, biasana maranehan sok minder lamun ngadatangan urang, mending urang nu ngadatangan manehna. Tanyakeun kaayaan manehna, burudakna jeung sajabana. Naon anu kira-kira butuh bantuan, mangga bantu ku urang sabisa-bisa.
Silaturrahim lain ngan ukur sasalaman. Tapi Silaturrahim anu sabanerna nyaeta nyambungken rasa mikanyaah, mikadeudeuh ka papada manusa. Ku jalan berehan ka dulur-dulur anu teu mampu, anak yatim jeung fakir miskin. Allah ngadawuh dina al-Qur’an, anu hartosna : ”Jeung geura bikeun hakna ka kulawarga anu deukeut, kanu mariskin, jeung ka nu keur nyanyabaan, sarta maraneh ulah boro awuntah.” (QS Al-Isra: 26)
بَارَكَ الله لي ولكم في القرأن الكريم ونفعني وإياكم بما فيه من الأيات والذكر الحكيم وتقبل من ومنكم تلاوته إنه هو الغفور الرحيم.
الخطبة الثانية :
اَلْحَمْدُ لِلَّهِ الَّذِيْ هَدَانَا لِهَذَا وَمَا كُنَّا لِنَهْتَدِيَ لَوْ لاَ أَنْ هَدَانَا اللهُ. أَشْهَدُ أَنَّ لاَ إِلَهَ إِلاَّ الله وَحْدَهُ لاَ شَرِيْكَ لَهُ. وَأَشْهَدُ أَنَّ مُحَمَّدًا عَبْدُهُ وَرَسُوْلُهُ. اَللَّهُمَّ صَلِّ عَلَى مُحَمَّدٍ وَعَلَى آلِهِ وَأَصْحَابِهِ وَمَنْ تَبِعَهُمْ بِإِحْسَانٍ إِلَى يَوْمِ الدِّيْنِ. أَمَّا بَعْدُ؛. فَيَا أَيُّهَا الْمُؤْمِنُوْنَ، اِتَّقُوا اللهَ تَعَالَى حَقَّ تُقَاتِهِ، وَاعْلَمُوْا أَنَّ اللهَ وَمَلاَئَكَتَهُ يُصَلُّوْنَ عَلَى النَّبِيِّ، صَلُّوْا عَلَيْهِ وَسَلِّمُوْا تَسْلِيْمًا. اَللَّهُمَّ صَلِّ وَسَلِّمْ عَلَى مُحَمَّدٍ وَعَلَى آلِهِ وَصَحْبِهِ أَجْمَعِيْنَ. أمين يارب العالمين. اَللَّهُمَّ اغْفِرْ لِلْمُؤْمِنِيْنَ وَالْمُؤْمِنَاتِ وَالْمُسْلِمِيْنَ وَالْمُسْلِمَاتِ اْلأَحْيَاءِ مِنْهُمْ وَاْلأَمْوَاتِ. اَللَّهُمَّ أَرِنَا الْحَقَّ حَقًّا وَارْزُقْنَا اتِّبَاعَهُ، وَأَرِنَا الْبَاطِلَ باَطِلاً وَارْزُقْنَا اجْتِنَابَهُ. رَبَّنَا لاَ تُزِغْ قُلُوْبَنَا بَعْدَ إِذْ هَدَيْتَنَا وَهَبْ لَنَا مِن لَّدُنْكَ رَحْمَةً إِنَّكَ أَنتَ الْوَهَّابُ. رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ. وَالْحَمْدُ لِلَّهِ رَبِّ الْعَالَمِيْنَ.


text:
Ékonométri
Ékonométri sacara literatur hartina 'ukuran ekonomi', ngarupakeun cabang tina ékonomi nu make metoda statistik keur diajar sacara empiris téori ékonomi jeung nu pakait. Ekonometri ngarupakeun kombinasi tina matematika ékonomi, statistik, statistik ékonomi jeung tiori ékonomi.
Ékonométri nyaéta élmu anu ngabahas masalah ukar-ukur kaitan ékonomi. Ku kituna, ékonométri nyaéta élmu anu ngawengku téori ékonomi, matematika, sarta statistika dina sahiji sistem anu buleud, jadi hiji élmu anu mandiri sarta nu béda jeung élmu ékonomi, matematika, atawa statistika. Ékonométri dipaké minangka pakakas analisis ékonomi anu boga tujuan pikeun nguji benerna téorama-téorama téori ékonomi anu mangrupa hubungan antarvariabel ékonomi jeung data émpiris.
Téorama-téorama anu mibanda sipat apriori dina élmu ékonomi dinyatakeun leuwih tiheula dina wangun matematika sahingga bisa dipigawé ngujian téorama-téorama kasebut. Wangun matematika téorama ékonomi ieu disebut modél. Jieunan modél ékonométri mangrupa salah sahiji sumbangan ékonométri sagigireun jieunan prédiksi (ramalan atawa forecasting) sarta jieunan sagala rupa kaputusan alternatif anu boga sipat kuantitatif sahingga bisa ngagampangkeun para pangambil kaputusan pikeun nangtukeun pilihan.
Salah sahiji bagian pangpentingna dina ékonométri nyaéta analisis régrési. Analisis ieu dipaké pikeun mikanyaho kaitan antara hiji variabel jeung variabel séjénna. Dumasar kana data anu dipaké, ékonométri dibagi jadi tilu analisis, nyaéta analisis dérét waktu (time series), antar-bagian (cross section), sarta analisis data panel. Analisis dérét waktu ngécéskeun ngeunaan laku-lampah hiji variabel dina sawatara waktu nu paturut-turut, béda jeung analisis antar-bagian anu ngécéskeun kaitan antara sawatara wewengkon dina hiji waktu nu tangtu (snapshot). Samentara éta analisis data panel ngagabungkeun data dérét waktu jeung data antar-bagian.
Daptar eusi
Awal mekarna ékonométri[édit | sunting sumber]
Padika kuantitatif dina élmu ékonomi sabenerna geus lila dimekarkeun saprak abad ka-18. Vilfredo Pareto (Paris, 15 Juli 1848 -- Jenewa, 19 Agustus 1923) boga sumbangan dina ngécéskeun distribusi panghasilan sarta pilihan individu ngaliwatan pendekatan matematika anu dumasar kana téori ékonomi. Sajaba ti Pareto, Marie-esprit-léon Walras ti Perancis dina abad ka-18 ngamekarkeun téori kasaimbangan umum anu ngécéskeun ngeunaan aliran barang jeung jasa dina perékonomian.
Dina awal taun 1950-an ékonométri dimekarkeun minangka hiji cabang nu misah ti élmu ékonomi. Jan Tinbergen ti Walanda, anu kiwari ngaranna diabadikan minangka salah sahiji institusi akademi di Éropah (Tinbergen Institute), mangrupakeun salah saurang inohong utama anu ngamekarkeun élmu ieu.
Ékonométri kiwari[édit | sunting sumber]
Ayeuna ékonométri geus mekar sakitu gancangna sahingga réa jurnal ilmiah anu didédikasikeun pikeun élmu ieu, kawas Econometrica[1], Journal of Econometrics, Journal of Applied Econometrics[2], sarta Journal of the Operational Research[3]. Pamakéan ékonométri geus sakitu jembar ku kituna ampir kabéh jurnal, tésis, disertasi, sarta skripsi dina élmu ékonomi maké ékonométri minangka salah sahiji pakakas anu dipaké. Samentara éta dina praktékna, ékonométri utamana dipaké di bank séntral, ku tim ékonomi pamaréntah pikeun nyieun parencanaan sarta analisis kawijakan ékonomi, sarta ogé ku dunya usaha pikeun ngoptimalkeun unjuk gawé pausahaan. Sajaba dina widang monéter, ékonométri ogé geus réa dipaké di sagala rupa widang ékonomi anu séjén sarta ogé bisnis sarta manajemén, kawas mikroékonomi, marketing, sarta finance.
Di Indonésia, panerapan ékonométri masih kawates sarta mekarna élmu ieu ngan dina lembaga /universitas nu titangtu waé. Dua di antara ti saeutik akademisi dina widang ékonométri di Indonésia nyaéta Profesor Insukindro ti Universitas Gadjah Mada utamana berkah panerapan ékonométri pikeun ékonomi monéter sarta Dr. Ari Kuncoro ti Universitas Indonésia alatan pagawéanana dina widang mikroékonométri.
Inohong-inohong widang ékonométri nu meunangkeun Nobel[édit | sunting sumber]
- Jan Tinbergen jeung Ragnar Anton Kittil Frisch meunang Hadiah Nobel Ékonomi taun 1969 (taun kahiji Hadiah Nobel Ékonomi dibikeun) alatan ngamekarkeun sarta nerapkeun modél dinamik pikeun analisis ékonomi.
- Lawrence Robert Klein, profésor ékonomi di University of Pennsylvania, meunang Nobel taun 1980 berkah pagawéanana dina nyieun modél ékonomi ngaliwatan komputer.
- Trygve Magnus Haavelmo dihadiahan dina taun 1989. Sumbangan utamana dina artikel anu ditulis ku manéhna taun 1944 dina jurnal Econometrica anu dijudulan "The Probability Approach to Econometrics".
- Daniel Little Mcfadden sarta James Joseph Heckman babagi pangajén pikeun taun 2000 pikeun pagawéanana dina widang mikroékonométri. Mcfadden ngadegkeun laboratorium ékonométri di University of California, Berkeley, Amérika Sarikat.
- Robert Fry Engle jeung Clive William John Granger dina taun 2003 alatan sumbangan maranéhanana dina ngamekarkeun analisis dérét waktu. Engle jadi panaratas padika autoregressive conditional heteroskedasticity (ARCH) sedengkeun Granger panaratas padika kointegrasi.


text:
Ijtihad
Ijtihad asalna tina kecap ijtahada artina usaha bener-bener atawa ngaluarkeun sagala pangabisa.[1] Ijtihad sacara istilah diartikeun para ahli Ushul Fikih, minangka usaha mujtahid (jelema anu berijtihad) kalayan sakabéh kaenyaan sarta kesanggupan pikeun meunangkeun katangtuan hukum hiji hal masalah kalayan ngagunakeun métodologi anu bener, ti kadua asal hukum Alquran sarta Assunnah.[1]
Anu dijadikeun sarandéan dina ijtihad nyaéta hadis ngeunaan Muadz bin Jabal nalika diutus ku Nabi saw. pikeun jadi hakim di nagari Yaman.[1] Rasullullah nanya: "Kumaha manéh baris ngutuskeun perkara lamun disanghareupan ka manéh hiji pengaduan?" Manéhna némbalan: "Kuring baris ngutuskeun kalayan hukum anu kamuat di jero Kitabullah (Alquran)." Anjeunna nanya: "Lamun henteu di jero Kitabullah?" Manéhna némbalan: "Jeung Assunnah Rasulullah" Anjeunna nanya deui: "Lamun euweuh di jero Assunnah Rasulullah?" Manéhna némbalan: "Kuring baris usaha teguh ngagunakeun pikiran sarta teu eureun usaha."[1]
Wangun Ijtihad[édit | sunting sumber]
- Ijmak, nyaeta kamupakatan para mujtahid dina hiji magsa kana hukum syara' ngeunaan hiji perkara.[2]
- Qiyas, nyaéta nyaruakeun hiji perkara anu euweuh nasna dina perkara séjén anu aya nasna lantaran ayana kasaruaan perkara kasebut.[2]
- Istishab, nyaéta neruskeun lumakuna hukum anu geus aya sarta anu geus ditetepkeun alatan ayana hiji dalil, nepi ka aya dalil séjén anu ngarobah kalungguhan hukum kasebut.[2]
- Maslahah murasalah, nyaéta kemaslahatan (kahadéan) anu henteu disyariatkan ku syara' dina wangun hukum, sarta lamun dipigawé baris mawa kebaikan.[2]
- Urf, nyaéta kabiasaan atawa talari atawa adat anu dipigawé ku manusa, boh dina wangun omongan boh gawéna.
- Saddu zara'i, nyaéta ngahulag perkara-perkara anu zahirna subhat alatan manéhna muka jalan sarta jadi nu ngadorong ka gawéna anu nyata maksiat.[2]


text:
Anakronismeu
Anakronismeu atawa anakronisme dina karya sastra ngandung harti ayana gambar latar, kajadian carita, tatabusana palaku jsté. Anu teu luyu jeung pangalaman (waktu harita).[1]. Bisa jadi teu dhihaja, tapi bisa jadi mémang dihaja.[1] Disebut teu dihaja lamun éta “kasalahan” téh mémang dilantarankeun ku katuna pangaruh pangarang ngeunaan jaman éta.[1] Disebut dihaja lamun pangarang lain teu nyaho tina perkata éta, tapi kajadian kitu téh lantaran kajurung ku tujuan.[1]
Contona, anakronismeu dina Wawacan Kian Santang atawa Gagak Lumayung, anu nepungkeun Kian Santang jeung Bagénda Ali, kangjeng Nabi Muhammad, “pangarang” lain teu nyaho yén teu sajaman, tapi lantaran hayang nandeskeun yén anu ngarintahkeun jeung nyebarkeun Islam di Sunda téh lain nu lian, tapi pencaran Prabu Siliwangi kénéh, turunan luluhur Sunda, nya éta Kian Santang.[1]
Mampuh nempatkeun anakronismeu téh kalintang pentingna sabab bisa mantuan pikeun nguji kakuatan sumber. Lamun sumber katingalina teu bisa diandelkeun mangka éta sumber téh teu kudu dipaké.[2] Lolobana, anakronismeu téh bisa kapanggih kalawan gampang. Tapi anakronismeu ogé bisa muncul dina dokumén sajarah asli.[2]


text:
Britney Spears
Britney Jean Spears atawa nu dipikawanoh ku ngaran Britney Spears lahir tanggal 2 Désémber 1981 di Kentwood-louisiana Amérika Serikat. [1] Ti leuleutik manéhna resep senam jeung jogéd. [1]
Daptar eusi
Karir[édit | sunting sumber]
Nalika umur sabelas taun, Britney Spears miluan audisi pikeun serial The New Mickey Mouse Club sarta ditarima.[1] Di serial ieu, Britney papanggih jeung Justin Timberlake anu ahirna jadi kabogohna.[1] Taun 1997, Britney ngagabung jeung grup Innosense anu anggotana awéwé hungkul.[1] Britney ogé mimiti jadi artis dina acara bubuka konser 'N Sync jeung Backstreet Boys.[1] Lagu kahiji na,...Baby One More Time dirilis ahir taun 1998, lagu ieu asup ka MTV's 100 Greatest Pop Songs of all time.[1]
Bulan Desember 1999, Britney meunang opat penghargaan dina acara Billboard Music Awards, kaasup kategori Female Artist of the Year.[1] Dina Grammy Awards 2000, Britney meunang dua ketegori nya éta salaku Best New Artist jeung Best Female Pop Vocal Performance.[1]
Kahirupan Pribadi[édit | sunting sumber]
Sanggeus opat taun bobogohan jeung Justin Timberlake, ahirna papisah di taun 2002.[1] Tuluy di taun 2003, Britney nikah jeung Jason Allen Alexander tanggal 3 Januari 2004 di The Little White Wedding Chapel, Las Vegas.[1] Tapi pernikahan ieu ngan tahan nepi ka 55 jam.[1] Britney tuluy bobogohan jeung penari latarna Kevin Federline.[1] Britney nikah jeung Kevin tanggal 18 Séptember 2004.[1] Britney ngalahirkeun anak kahijina, nya éta Sean Preston Federline tanggal 14 Séptember 2005, anak kadua na nya éta Jayden James Federlier lahir tanggal 12 Séptember 2006.[1]
Lagu Nu Paling Kasohor[édit | sunting sumber]
1. Oops! I Did It Again (2000) [2]
2. Piece Of Me (2007)[2]
3. Me Against The Music (2003)[2]
4. Everytime (2004)[2]
5. Womanizer (2008)[2]
6. …Baby One More Time (1998)[2]
7. I’m A Slave 4 U (2001)[2]
8. Hold It Against Me (2011)[2]
9. Till The World Ends (2011)[2]
10. Toxic (2004)[2]


text:
Sebaran chi-kuadrat
Keur satiap positip integer , sebaran chi-kuadrat nu mibanda k tingkat kabebasan nyaeta probability distribution variabel acak
numana Z1, ..., Zk ngarupakeun variabel normal bebas, masing-masing nilai ekspektasi 0 jeung varian 1. Sebaran ieu biasa ditulis
Lamun watesan linier homogen bebas ditumpukeun dina ieu variabel, kayaan sebaran dina watesan ieu nyaeta , dipastikeun salaku watesan "tingkat kabebasan". Characteristic function sebaran Chi-kuadrat nyaeta
Sebaran chi-kuadrat ngabogaan aplikasi numeris dina kaputusan statistik, contona dina tes chi-kuadrat jeung estimasi varian. Ieu bisa diasupkeun kana masalah estimasi mean dina populasi sebaran normal jeung masalah estimasi slope dina garis regression ku aturan dina sebaran-t student. Ieu diasupkeun kana sakabeh masalah analisa varian ku aturan dina sebaran-F, nu ngarupakeun sebaran perbandingan dua chi-kuadrat variabel acak.
Rumus probability density function nyaeta
jeung pk(x) = 0 keur x≤0. Di dieu Γ ngalambangkeun fungsi gamma.
Pendekatan normal[édit | sunting sumber]
Lamun , saterusna nuju ka takterhingga, sebaran nuju ka normal. Sanajan kitu, kacenderunganna lalaunan (skewness nyaeta jeung kurtosis nyaeta ) sarta dua transpormasi umumna diperhatoskeun, unggal pendekatan normal leuwih gancang tinimbang sorangan:
Fisher nembongkeun yen ngadeukeutan sebaran normal nu mibanda mean jeung unit varian.
Wilson and Hilferty dina taun 1931 nembongkeun yen nyaeta pendekatan sebaran normal nu mibanda mean jeung varian .
Nilai ekspektasi tina variabel random ngabogaan sebaran chi-kuadrat nu mibanda k tingkat kabebasan k jeung varian nyaeta 2k. Median dina ieu kaayaan dideukeutan ku
Catetan yen 2 tingkat kabebasan nuju kana sebaran eksponensial.
Sebaran chi-kuadrat dina kasus husus nyaéta sebaran gamma.
Tempo Teorema Cochran.


text: 1Ti Paulus, Silpanus, jeung Timoteus. Kahatur dulur-dulur di jamaah Tesalonika, umat Allah Nu jumeneng Rama jeung Gusti Jungjunan urang, Isa Al Masih. 2Mugia aranjeun dipaparin sih kurnia katut rahayu ti Allah jeung ti Isa Al Masih, Gusti Jungjunan urang. 3Simkuring sapara kanca sapara kanca, kudu teu petot-petot muji sukur ka Allah; ku sabab, iman aranjeun ka Isa Al Masih jeung kanyaah aranjeun ka pada batur, anu beuki tambah jembar. 4Munasabah, mun aranjeun, ku simkuring sapara kanca dipake reueus ka jamaah-jamaah umat Allah teh. Sabab memang saenyana. Sakitu aranjeun teh digencet jeung dikaniaya, tapi tetep junun ngalakonan iman kapercayaan. 5Eta teh jadi bukti, tina adilna katangtuan hukum Allah; nu geus nganyatakeun, yen aranjeun layak jadi warga Karajaana-Na lantaran aranjeun geus nandang sangsara ku karana eta. 6Nya ku sabab adil tea, Allah baris ngahukum ka jelema-jelema anu ayeuna ngagencet ka aranjeun. 7Ari aranjeun, — anu ayeuna eukeur digencet — tanwande ku Mantenna baris diganjar bareng jeung simkuring sapara kanca. Eta moal teu bukti, dina waktu Isa, Gusti Jungjunan urang, rawuh ti sawarga dina gedurna seuneu jeung diiring ku malaikat-malaikat-Na anu garagah. 8Sakur anu dina hirupna henteu malire ka Allah, kitu deui anu henteu malire kana amanat Injil tina hal Isa, Gusti Jungjunan urang, baris dihukum. 9Tur dihukumna teh salalanggengna; disingkirkeun ti payuneun Gusti, nya eta dijauhkeun tina kamulyaan nu maha agung nu jadi kagungana-Na. 10Eta pasti kajadian; di mana geus datang poe nu agung, nya eta rawuhna Al Masih pikeun dimulyakeun di antara umat-Na anu suci; dita'juban ku sakabeh nu percaya, kaasup oge aranjeun, anu percaya kana amanat pangandika-Na anu diwawarkeun ku simkuring sapara kanca. 11Ku sabab hal eta, simkuring sapara kanca teu petot-petot mangnedakeun ka kersa Allah. Mugi-mugi aranjeun teh, ku Mantenna, dipandang layak pikeun panyaur-Na. Mugi-mugi ku kawasa Mantenna, dulur-dulur bisa disampurnakeun boh dina kahoyong migawe sagala anu hade, boh dina nohonan darmaning iman. 12Upama kitu, tangtu hirup dulur-dulur matak mulya ka pajenengan Isa, Gusti Jungjunan urang; tur dulur-dulur oge baris dipaparin kamulyaan ku Anjeunna: Ku berkahna sih kurnia Allah jeung kurnia-Na Isa Al Masih, Gusti Jungjunan urang.


text:
Albert Einstein
Albert Einstein (14 Maret 1879–18 April 1955) nyaéta hiji élmuwan fisika téoritis anu dianggap élmuwan pangbadagna dina abad ka-20. Manéhna nepikeun téori rélativitas sarta ogé réa nyumbang pikeun mekarna mékanika kuantum, mékanika statistik, sarta kosmologi. Manéhna dibéré kasinugrahan Pangajén Nobel dina widang Fisika dina taun 1921 pikeun guaranana ngeunaan éfék fotoéléktrik sarta "pangabdianana pikeun Fisika Téoritis".
Sanggeus téori rélativitas umum dirumuskeun, Einstein jadi kawéntar di sakuliah dunya, hontalan anu henteu ilahar pikeun saurang élmuwan. Dina mangsa kolotna, katénaranana ngaleuwihan ketenaran kabéh élmuwan dina widang sajarah, sarta dina widang budaya populér, kecap Einstein dianggap sinonim jeung kacerdasan atawa malah kajeniusan. Beungeutna mangrupakeun salasahiji anu pangdipikawanohna di sakuliah dunya.
Dina taun 1999, Einstein dingaranan "Inohong Abad Kiwari" ku majalah Time. Kapopuléranana ogé ngajadikeun ngaran "Einstein" dipaké sacara lega dina pariwara sarta barang dagangan séjén, sarta pamustunganana "Albert Einstein" didaftarkeun minangka mérek dagang.
Pikeun ngahargaan manéhna, salasahiji hijian dina fotokimia dingaranan einstein, hiji unsur kimia dingaranan einsteinium, sarta hiji asteroid dingaranan 2001 Einstein.
Rumus Einstein anu pangkawéntarna nyaéta (tempo E=mc²):
Daptar eusi
Biografi[édit | sunting sumber]
Mangsa ngora jeung universitas[édit | sunting sumber]
Einstein dilahirkeun di Ulm di Württemberg, Jerman; kira-kira 100 km wétaneun Stuttgart. Ngaran bapana Hermann Einstein, saurang padagang ranjang bulu anu saterusna ngajalankeun pagawéan éléktrokimia, sarta ngaran indungna nyaéta Pauline. Maranéhanana kawin di Stuttgart-bad Cannstatt. Kulawarga maranéhanana turunan Yahudi; Albert disakolakeun di sakola Katholik sarta alatan kahayang indungna manéhna dibéré pangajaran biola.
Dina umur lima taun, bapana némbongkeun kompas kantong, sarta Einstein sadar yén hiji hal di rohang anu "kosong" ieu ngalakukeun aksi kana jarum dina kompas kasebut; manéhna saterusna ngécéskeun pangalamanana ieu minangka salah sahiji waktu anu paling ngailhaman dina hirupna. Sanajan manéhna ngajadikeun modél jeung pakakas mékanik minangka hobina, manéhna dianggap murid anu hésé narima pangajaran, jigana alatan susunan anu arang sarta henteu ilahar dina uteukna (ditalungtik sanggeus maotna). Manéhna satuluyna dibéré pangajén pikeun téori rélativitasna alatan kakurangna ieu, sarta ngajelaskeun kalawan mikir jero ngeunaan rohang jeung waktu ti batan barudak séjénna, manéhna sanggup ngamekarkeun kapinteranana. Timuan séjénna, kapanggih kadieunakeun, ngeunaan kamekaran mentalna nyaéta manéhna ngarandapan Sindrom Asperger, hiji kaayaan anu patali jeung autisme.
Einstein mimiti diajar matematika dina umur dua belas taun. Aya gosip yén manéhna gagal dina matematika di sakolana, tapi ieu henteu bener; parobahan dina peunteun dina taun satuluyna ngajadikeun jalma katalimbeng. Dua pamanna mantuan ngarojong Einstein supaya katarik ku dunya inteléktual dina tungtung mansa budakna sarta mangsa mimiti rumajana ku méré bongbolongan sarta buku ngeunaan élmu alam jeung matematika.
Dina taun 1894, dilantarankeun kagagalan usaha éléktrokimia boga bapana, Einstein pindah ti Munich ka Pavia, Italia (deukeut dayeuh Milan). Albert tetep tumetep pikeun ngabéréskeun sakola, ngabéréskeun hiji seméster saméméh ngagabung deui jeung kulawargana di Pavia.
Kagagalan manéhna dina ujian pikeun asup ka Eidgenössische Technische Hochschule (Institut Téknologi Swiss Federal, di Zurich) dina taun satuluyna mangrupakeun hiji kamunduran, manéhna dikirim ku kulawargana ka Aarau, Swiss, pikeun ngabéréskeun sakola tengahanana, di mana manéhna nampa diploma dina taun 1896, Einstein sawatara kali ngadaptar di Eidgenössische Technische Hochschule. Dina taun saterusna manéhna ngaleupaskeun kawarganagaraan Württemberg, sarta jadi teu boga kawarganagaraan.
Dina taun 1898, Einstein papanggih jeung sarta ragrag asih ka Mileva Hayuć, saurang warga nagara Sérbia anu mangrupakeun babaturan sakelasna (ogé babaturan Nikola Tesla). Dina taun 1900, manéhna dibéré gelar pikeun ngajar ku Eidgenössische Technische Hochschule sarta ditarima minangka warga nagara Swiss dina taun 1901. Salila mangsa ieu Einstein ngadiskusikeun karesepna kana élmu alam ka babaturan deukeutna, kaasup Mileva. Manéhna jeung Mileva ngabogaan saurang putri nu dingaranan Lieserl, lahir dina bulan Januari taun 1902. Lieserl Einstein, dina waktu éta, dianggap henteu legal alatan kolotna henteu kawin.
Gawé jeung gelar doktor[édit | sunting sumber]
Dina waktu kalulusanana, Einstein henteu bisa manggihan gawé pikeun ngajar, sikepna nu gurunggusuh salaku nonoman sok ngajadikeun profesorna gampang ambek. Bapa babaturan sakelsana nulungan manéhna méré gawé salaku asistén téknik pamariksa di Kantor Patén Swiss dina taun 1902. Di dinya, Einstein ngimeutan sarta meunteun aplikasi patén para panimu pikeun pakakas anu merlukeun pangaweruh fisika. Manéhna ogé jadi sadar pentingna aplikasi dibandingkeun jeung guaran anu goréng, sarta diajar ti dirékturna kumaha "cara sikap nu bener". Einstein sakapeung ngabenerkeun desain maranéhanana sarta ogé meunteun kapraktisan hasil gawé maranéhanana.
Einstein kawin jeung Mileva dina ping 6 Januari 1903. Mileva téh saurang matematikawan. Dina ping 14 Méi 1904, lahir anak kahiji ti papasangan ieu, nu dingaranan Hans Albert Einstein. Dina taun 1904, posisi Einstein di Kantor Patén Swiss jadi tetep. Manéhna meunangkeun gelar doktor sanggeus nyieun tésis "Eine neue Bestimmung der Moleküldimensionen" ("On a new determination of molecular dimensions") dina taun 1905 ti Universitas Zürich.
Dina taun anu sarua manéhna nulis opat artikel anu méré dasar fisika modéren, tanpa réa narasi sains. Réa fisikawan sapuk yén tilu tésis éta (ngeunaan gerak Brownian), éfék fotoéléktrik, sarta rélativitas husus) pantes meunang Pangajén Nobel. Tapi ngan tésis ngeunaan éfék fotoéléktrik anu meunangkeun pangajén kasebut. Ieu téh hiji ironi, lain ngan alatan Einstein leuwih réa nyaho ngeunaan rélativitas, tapi ogé alatan éfék fotoéléktrik nyaéta hiji fénoména kuantum.
Manéhna masrahkeun tésis-tésisna ka "Annalen der Physik". Paguyuban Fisika Murni jeung Aplikasi (IUPAP) ngarancanakeun pikeun ngarayakeun 100 taun publikasi gawé Einstein dina taun 1905 minangka taun Fisika 2005.
Gerak Brown[édit | sunting sumber]
Artikel kahijina dina taun 1905 nu judulna "On the Motion—Required by the Molecular Kinetic Theory of Heat—of Small Particles Suspended in a Stationary Liquid", ngawengku panalungtikan ngeunaan gerak Brownian. Ngagunakeun téori kinétik cacai anu dina waktu éta kontrovérsial, manéhna netepkeun yén fénoména, anu masih kurang guaran anu nyugemakeun sanggeus sawatara dékadeu sanggeus manéhna mimiti diimeutan, méré bukti empirik (hasil pangimeutan sarta ékspérimén) nu lumangsung dina atom. Sarta ogé maké mékanika statistika, anu dina waktu harita ogé mangrupakeun kontrovérsi.
Tumbu ka luar[édit | sunting sumber]
- New teamses and new technologies survey the experiments of Sobral and Prince. Project, Her Erich in portuguese.